Nak Cantik Macam Wanita Korea, Ibu Anak Sorang Ni Listkan Rahsia Hasil Pemerhatiannya Sepanjang Menetap Di Sana!

Andai kita berbicara tentang wanita-wanita cantik dari pelbagai negara, tentunya salah satunya adalah wanita Korea.  Ini memandangkan wanita Korea mempunyai kulit wajah yang putih, halus, bersih dan berseri, bentuk badan yang kurus dan sekali gus menampakkan kecantikan yang diimpikan oleh ramai wanita lain.

Agaknya apakah rutin penjagaan harian mereka hingga menjadikan majoriti wanita Korea sedemikian. Mengetahui hal ini, perkongsian di akaun fb milik Sakinah Omar sungguh bermanfaat memandangkan Sakinah pernah tinggal lama di negara itu.

Jom ketahui 10 rahsia itu dan ternyata kita boleh amalkan. Cuma yang terakhir dalam senarai tersebut, mungkin kita boleh tolak ketepi.

Cara-Cara Orang Korea Jaga Muka & Badan

Sepanjang menetap di Jeju, ada banyak perkara yg kina belajar dari orang korea. Antaranya ialah cara orang Korea jaga kulit & badan. Kalau anda dtg korea mesti perasan kulit diorang ni banyak yg putih, bersih, dan badan pun slim je kan?

Kina pernah tanya sendiri dengan kawan2 Korean cara diorg jaga kecantikan, so kat bawah ni kina list kan beberapa secret tips yg diorg bgtau dan hasil dari pemerhatian kina sendiri:

1) Penjagaan kulit yg wajib ada :
– pencuci muka (kina perasan ada yg cuci muka guna berus muka pobling tu, ni mmg sgt2 berkesan)
– toner
– moisturizer
Ketiga2 benda kat atas ni adalah benda asas yg setiap orang ada. Ada banyak lagi seperti serum, eye cream, night cream, essence etc.. tapi tiga2 di atas adalah yg paling basic. So kalau malas sangat nak ada cream banyak2, at least yg tiga tu mesti ada.

2) Peeling Gel
Ini roomate Korean kina sendiri yang bagitau. Peeling gel ni macam scrub yang exfoliate kulit2 mati & daki2. Wajib pakai sekurang2 nya seminggu sekali, paling afdhal 2 kali. Depends dengan jenis kulit juga, kalau jenis kulit kering pakai seminggu sekali je. Peeling gel untuk badan pun ada, sbb tu kalau tgk kulit badan diorg pun flawless dan licin. Dulu kina pernah jual peeling gel brand Nature Republic. Tapi sekarang dah stop sebab tak larat nak urus. Kalau anda nak cari boleh tengok kat setiap kedai cosmetic brand Korea, mesti ada Peeling gel ni. Kalau brand Nature Republic kina recommend Aqua Peeling.

3) Sunblock
Kalau kat Malaysia orang kita pakai time nak pergi tepi pantai je kan, tapi org Korea pakai HARI-HARI. Kina pernah berbual dengan beauty consultant yg bekerja dengan It’s Skin dan dia sangat menekankan pemakaian sunblock ni. Tak pakai makeup takpa, asalkan pakai Sunblock. Bukan setakat muka, tangan pun sapu. Bila tak pakai sunblock kulit akan mudah kadi kusam, tumbuh bintik2 jeragat, jerawat, sunburn etc. Bagi org Korea sunblock ni benda basic juga dan tersangat2 lah penting.

4) Tidak makan makanan yg berminyak, tidak bergula, dan jumlah garam yg minimum
Kalau tengok menu makanan Korea, sangat jarang jumpa yang berminyak & manis. Banyak yang dibakar atau direbus je. Sebab tu kulit diorang terjaga dari dalam lagi, dan ini juga rahsia kenapa orang korea slim2.

5) Banyak makan sayur
Kalau sesiapa yg pernah pergi Korea mesti tau pasal ni, menu makanan diorg biasanya 1 mangkuk nasi + 1 main dish (ikan/ayam/sotong) + 6 jenis sayur. Dah la main dish tak berminyak, sayur pula 6-8 jenis. Rasanya semua orang tahu pasal kelebihan2 sayur ni dan tak perlu explain lagi.

6) Banyak bersukan
Waktu kina masih tinggal di dorm universiti, dorm tersebut memang sediakan bilik gym. Dan setiap hari gym tu mesti penuh. Kina perhatikan dalam bilik gym tu bukannya diorang setakat main gym je, ada yang buat yoga, dan ada yg buat zumba. Yang ini kalau di universiti, kalau di luar pula lain ceritanya. Kina pernah jadi private tutor english kepada 2 org veteran korea (umur dh 50 ke atas). Diorg kata, setiap weekend diorg pergi hiking gunung Hallasan gunung tertinggi Korea tu. Umur dah 50+ ok dan badan diorg mmg slim, kulit pun tegang mcm baru 45+. Kina sendiri pernah panjat Hallasan tu sekali je ? So apa kata kita rakyat Malaysia ni dari spend weekend tengok wayang atau window shopping, cuba tukar aktiviti pergi bersukan pulak.. takkan nak kalah dengan makcik2 kat Korea ni kan.

7) Pakai Face Mask 2kali seminggu
Kawan2 Korean kina kat dorm dulu memang rajin sangat la pakai face mask ni, dan siapa yg pernah sampai korea mesti tau betapa banyaknya face mask dijual kat kedai sampai pening taktau nak beli yg mana. Mask ni sangatt membantu untuk lembutkan & buat kulit rasa refresh. Kina perhati kawan2 yg rajin pakai mask kan, kulit diorg licin jenis berkilat tu. Sangat glowing. Kalau anda tak mampu beli face mask Korea, buat face mask sendiri pun boleh. Kina selalu pakai telur je. Asingkan telur putih & telur kuning. Pakai telur putih dulu kat muka, lepas telur tu dah mengeras, bilas dengan air. Lepastu sapu telur kuning pulak. Paling best bila perah lemon / limau kat telur tu. Buat 2kali seminggu.

8) Makan seaweed
Seaweed dalam makanan Korea ni dah macam wajib ada. Ada seaweed yg dah diproses, ada juga seaweed fresh yg dimasak sup. Seaweed ni mengandungi banyak collagen yg sangat bagus untuk kulit. Dan org Korea selalu guna seaweed dalam masakan diorg. Siapa pernah makan seaweed sup? Sedap kan? Favourite kina tu.

9) Tauhu
Orang Korea juga sangat banyak makan tauhu, sama juga mcm seaweed, tauhu pun ada banyak khasiat untuk kulit. Kina pernah pergi visit rumah kawan Korea dan dia serve tauhu mentah + kimchi.. mula2 pelik tp bila makan sedap! Tauhu tu diorg makan colet dengan Kimchi mcm makan kopok lekor cicah sos hihihi

10) Kosmetik surgey
Of course, ni tak boleh disangkal lagi. Tapi surgery ni diorg buat untuk betulkan mata, hidung, rahang muka etc.. untuk penjagaan kulit & dalaman adalah semua yg dah disenaraikan kat atas tu

So boleh dirumuskan kat sini, orang Korea banyak jaga kesihatan dan kecantikan dari dalaman lagi, pemakanan, aktiviti sukan etc. Lupa nak mention, mereka sangat menjaga kesihatan sebab health care kat sini sangat2 la mahal. Jadi seboleh2 nya mereka elakkan dari jatuh sakit dan masuk hospital.. sebabtu kalau kat Jeju ni nenek2 umur 70-90 tahun masih boleh diving dalam laut sedalam 20meter. Dahsyat kan?


5 Petua Guna Bawang Putih  Yang Anda Tak Pernah Tahu, Hebat!

Bawang putih memang menjadi bahan utama dalam sebilangan besar masakan Cina. Tidak hanya sekadar penyedap makanan, ada sebabnya mengapa orang Cina cukup gemarkan bawang putih dalam makanan mereka.

Khasiat berganda yang tersimpan dalam bawang inilah yang menjadi penyebab utama pilihan mereka. Bawang putih mengandungi bahan yang dinamakan sebagai allisin. Bahan inilah yang bertindak baik untuk merawat dan menyembuhkan pelbagai jenis masalah dalam tubuh.

Menariknya, tak hanya dalam rawatan moden, kebanyakkan petua tradisional juga banyak menggunakan bawang putih. Ini membuktikan petua menggunakan bahan ini terbukti berkesan!

#Pulihkan Cirit Birit
Kupas 2 ulas bawang putih kemudian rebus bersama segelas air. Biarkan sejuk seketika dan minum air rebusannya sebelum makan. Lakukan tiga kali sehari hingga cirit birit makin sembuh.

#Atasi Batuk Selsema Anak
Bakar bawang putih tanpa membuang kulitnya. Kemudian kupas kulitnya dan masukkan ke dalam bekas yang diisikan minyak masak. Sapukan pada dada, kaki dan belakang badan anak.

#Pulihkan Sakit Tumit
Bakar tiga ulas bawang putih tanpa membuang kulitnya. Apabila sejuk, makanlah dan amalkan hingga kaki pulih. Pastikan ia dilakukan ketika waktu pagi dan ketika perut masih kosong.

# Masalah Pencernaan
Rebus dua ulas bawang putih dalam air yang panas dan biarkan selama 10 minit. Apabila sejuk terus sahaja diminum. Amalkan dua kali sehari dan rasakan perbezaannya.

#Telinga Bernanah
Tumbuk lumat bawang putih, perah airnya dan titiskan ke dalam telinga.

Kelebihan Dan Khasiat Bawang Putih

1. Bawang putih mempunyai ciri-ciri antibakteria, anti virus, anti barah dan mencegah sakit jantung.

2. Bawang putih mempunyai dua mineral pelindung iaitu selenium dan germanium yang baik untuk kesihatan.

3. Bawang putih boleh menipiskan platlet darah dan berupaya menghalang pengumpulan darah yang boleh menyebabkan sakit jantung.

4. Kandungan allicin boleh mencegah tumor kerana bahan ini mampu menyekat sel tumor.

5. Digunakan sebagai ubat darah tinggi, sakit jantung dan kencing manis kerana merangsang pengeluaran peluh.

6. Turut berfungsi mengeluarkan angin dalam perut dan menyingkirkan cacing yang terdapat di dalam perut dan usus.


Berkahwin Dengan Jururawat, Suami Ni Kongsi Kisahnya!

Memahami tugas dan bebanan yang ditanggung oleh pasangan bukanlah suatu perkara yang boleh dianggap mudah.

Umumnya, jika kita dapat rasakan kepayahan yang dijalani oleh pasangan sepanjang hari ditempat kerja, pasti membuatkan seseorang itu lebih menghargai pengorbanan pasangan dalam mencari rezeki.

Ini sebagaimana yang dikongsikan oleh  suami ini yang berkahwin dengan seorang jururawat.

Saya tahu kerja jururawat ni sangat penat dan stress. Maklum la, isteri seorang jururawat.

Sebab itu sebagai suami saya cuba sedaya upaya untuk tidak menambah lagi penat dan stress isteri. Saya nasihat semua pasangan jururawat pun begitu.

Kadang-kadang kasihan juga bila isteri selalu hantar meseg dari tempat kerja “Abg nanti tolong belikan makanan”

Rupanya seharian di tempat kerja tak sempat makan pun. Bila di tanya waktu rehat macam mana, “Jururawat mana ada waktu rehat”, balas isteri. Bawa bekal, tapi bekal tu bawa semula balik ke rumah. Itu pun ada.

Mulanya tak faham juga kerja tak ada masa rehat ni tapi bila fikir fikir balik, orang sakit mana ada waktu waktu tertentu, time nak sakit dia sakit je. Tambahan pula isteri saya bukan jaga orang dewasa, tapi dia jaga bayi yang sakit. Lagi la tak ada masa nak rehat.

“Tak apa sayang, dekat rumah berehat la sepuasnya. Anak-anak jangan risau abg boleh handle”

Dalam whatsapp lagi saya dah hantar pesanan begini supaya isteri tahu bahawa saya faham penatnya pekerjaan dia.

Tempat kerja macam orang kerja pejabat indoor je tapi cara bekerja jauh berbeza macam buat kerja outdoor. Baju yang putih tu kalau tak ada kesan kotoran jangan cakap kerja jururawat. Tak mungkin boleh bersih kalau dah buat kerja.

Setiap kali masa nak masuk baju dalam mesin basuh saya akan tatap baju kerja isteri saya ni. Ada kesan pen, darah, kari, dan macam macam lagi kesan kotoran yang saya pun tak tahu kesan apa tu.

Pertama kali saya tengok wad yang bersusun dengan bayi. Semua sakit. Sorang kena jaga berpuluh bayi yang sakit. Aduh, pening kalau sorang menangis, semua ikut menangis. Dalam hati saya kata, anak sorang menangis kat rumah pun dah stress inikan pula berpuluh bayi menangis. Double triple stress rasanya.

Sepanjang masa bekerja tak ada masa nak duduk langsung, tambahan pula kalau ada case baru mula la berlari ke sana ke sini nak selamatkan nyawa.

Bila kerja selamatkan nyawa ni ia tak habis kat tempat kerja je, kerja tu pasti akan ikut sampai ke rumah. Selalu juga orang hospital telefon waktu isteri sedang bercuti. Tanya itu la, tanya ini la. Paling menyedihkan bila ada yang telefon bagitahu bayi yang dia jaga meninggal. Sedih bila dengar isteri cerita kisah bayi tu.

Kalau ini berlaku saya akan berhenti semua kerja. Saya akan tadahkan bahu untuk isteri sandar dan lapangkan masa untuk mendengar segala luahan hati dia. Apa yang boleh buat dia tenang itu la yang saya akan buat. Ego dan selfish tolak ke tepi. Isteri keutamaan.

Sesungguhnya, jururawat bukan wanita biasa tapi mereka wanita banyak jasa kerana setiap hari mereka merawat orang yang tak di kenali sedangkan diri sendiri di biar tanpa rawat.

Wallahu A’lam,

Jom semua fahami kerjaya jururawat ni.


Idea Superb Bersihkan Rumah Tanpa Guna Pencuci Yang Mahal, Gunakan Bahan Di Dapur Je. Mudah &Jimat!

Sebenarnya, tidak semua kotoran yang melekat pada barangan rumah hanya boleh ditanggalkan dengan menggunakan pencuci yang mahal.

Sebaliknya, ada saja bahan yang mudah dan murah yang boleh berbuat demikian. Jom belajar cara mudah untuk melakukan pembersihan tanpa mengeluarkan belanja yang mahal!

Cuka gebukan tuala

Jika tuala anda mula bau hapak atau pun tidak lagi gebu seperti mula-mula anda membelinya, rendamkan tuala anda dalam air bersama cuka. Ia akan kembali pulih seperti baru dan tiada lagi bau yang kurang menyenangkan.

Hilangkan kesan pada meja

Tidak perlu membeli meja yang baru untuk menggantikan meja yang sudah ada corak baru akibat kesan cawan yang melekat pada meja. Anda hanya perlu menggunakan campuran minyak zaitun dan garam untuk menghilangkan kesan tersebut. Ia akan kembali bersih seperti meja kopi yang baru.

Bersihkan ketuhar gelombang mikro

Panaskan air dan jus lemon atau cuka selama 5 minit dan biarkan ia sejuk seketika. Kemudian lapkan ketuhar gelombang mikro dengan menggunakan campuran tersebut. Memang kotoran yang melekat di dinding ketuhar akan hilang dengan mudah.

Gosok besi karat dengan ubat gigi

Jika anda ada besi berkarat atau pun kotoran karat melekat pada barangan anda, gunakan ubat gigi kerana floridanya mampu menghilangkan kotoran tersebut. Anda boleh gunakan kain buruk atau berus gigi untuk membersihkannya. Memang mudah.

Minyak bayi untuk kotoran berminyak

Letakkan semburan kimia dan keluarkan kain buruk dan minyak bayi untuk membersihkan kotoran yang berminyak. Bukan hanya mampu membersihkan, malah dapat membuatkan barang anda Nampak bersinar.

Bersihkan kotoran di permaidani

Letakkan kain lembab pada kotoran tersebut dan tekankan seterika dengan suhu yang tinggi. Cara stim ini akan menghilangkan kotoran tersebut. Mudah saja kan.

Atau boleh cuba tip ini. Taburkan soda penaik dantepung jagung di atas permukaan permaidani dan biarkan ia selama 15 minit. Setelah itu, vakum seperti biasa. Kaedah ini dapat membantu anda membuang kotoran dan menghapuskan bau yang tidak menyenangkan di rumah.

Menghilangkan kesan karat di bilik mandi

Anda boleh menghilangkan karat di jubin seramik di dalam bilik mandi dengan menggunakan campuran cuka dan serbuk penaik. Tuangkan campuran ke tempat yang terjejas dan biarkan larutan selama beberapa minit. Bilas dengan air dan lap jubin dengan kain kering.

Lantai bersinar

Kaedah yang sesuai untuk membersihkan lantai dari material kayi adalah dengan campuran cuka dengan air. Campuran ini dapat membuatkan lantai anda kelihatan bersinar. Hanya campurkan 1/4 cawan cuka ke dalam 1 liter air dan anda boleh menggunakannya sebagai pencuci lantai. Jika lantai anda dari material jubin, gunakan air yang mendidih untuk membersihkannya.

Menghilangkan bau busuk

Untuk menghilangkan bau di dalam peti sejuk anda, gunakan campuran jus lemon dan air untuk mencuci peti sejuk anda. Anda boleh menambah soda penaik pada campuran tersebut. Ini akan memudahkan proses menghilangkan kotoran.

Bersihkan pintu bilik mandi dan dinding jubin

Salah satu cara untuk menghilangkan kesan air dan cendawan dari jubin dan pintu kaca adalah dengan menggunakan soda penaik atau lemon. Celupkan berus gigi basah ke dalam soda penaik dan gosok grout jubin sehingga bersih. Apabila anda sudah selesai, basuh jubin dengan air bersih. Untuk seminggu sekali, gosok permukaan jubin dan pintu kaca dengan separuh lemon dan biarkan selama10-15 minit, bilas dengan air dan lap sehingga kering.


Anak Asyik Bersin Aje, Jangan Buat Main Sinus Dikalangan Kanak-Kanak. Ibu Ayah Take Note!

Tahukah anda bahawa masalah sinus adalah rongga berisi udara pada tengkorak yang dilapisi oleh membran. Membran ini mengeluarkan sedikit cairan untuk memerangkap kotoran dan memberi kelembapan pada rongga hidung.

Namun, radang sinus adalah keadaan di mana terjadinya jangkitan atau radang pada lapisan membran pada rongga sinus. Ia sering terjadi kepada semua termasuk kanak-kanak. Benar, kanak-kanak juga tidak terkecuali.

Bagi golongan dewasa, gejala seperti selesema, hidung tersumbat dan berair, sakit kepala, rasa sakit di kawasan dahi dan muka (terutama ketika dalam keadaan menunduk) merujuk kepada gangguan sinus yang serius.

Begitupun, semua simptom dan rasa sakit ini mudah disampaikan kepada doktor yang merawat. Berbeza dengan kanak-kanak, gejala sinus hanya boleh dikenal pasti dan disahkan dengan melakukan pemeriksaan terperinci termasuk imbasan sinar-X dan pengimbasan tomografi berkomputer (CT Scan).

GEJALA SINUS

Gejala sinus jarang berlaku dalam kalangan kanak-kanak berikutan keadaan rongga yang masih belum terbuka sepenuhnya.

Lazimnya, pembukaan rongga ini akan sempurna ketika usia remaja. Sekalipun ia terbuka, tetapi jika tiada pengumpulan mukus atau nanah di sekitarnya, tidak mengapa.
Keadaan hanya berbeza apabila berlaku jangkitan dan pengumpulan nanah pada rongga sinus. Inilah yang akan membawa kepada radang sinus.

Terdapat beberapa punca berlakunya sinusitis tidak kira dalam kalangan dewasa mahupun kanak-kanak. Antaranya adalah jangkitan sinus atau selesema, alahan, trauma akibat kemalangan, struktur tengkorak yang tidak normal dan perokok pasif.

1. JANGKITAN SINUS
Lazimnya keadaan selesema akan menyebabkan rongga hidung membengkak dan ruang saliran sinus menjadi sempit serta menghalang pengudaraan. Apabila keadaan ini terjadi, mukus dalam rongga sinus tidak dapat dikeluarkan. Akhirnya menjadi perumah untuk pembiakan bakteria hingga menyebabkan keradangan dalam rongga sinus.

2. ALAHAN BUKAN JANGKITAN
Ramai ibu bapa tidak perasan bahawa anak mereka kerap selesema dan bersin disebabkan alahan, bukan jangkitan. Alahan boleh terjadi disebabkan debunga, hama dan lipas. Bahan buangan daripada hama biasanya menjadi punca paling kerap rongga sinus tersumbat.

3. TRAUMA
Tidak kira sama ada pernah terhantuk dengan kuat, kesan kemalangan atau apa saja impak yang mengenai kepala dan menyebabkan kecederaan, ia boleh menyumbang kepada sinusitis.
Keretakan tulang pada bahagian tengkorak ini boleh menyebabkan rongga sinus menjadi sempit. Jika dibiarkan, ia mungkin boleh menutup rongga sinus dan menyebabkan radang yang lebih teruk.

4. STRUKTUR TIDAK NORMAL
Kes sebegini lazimnya berlaku kepada mereka yang dilahirkan dengan kelainan pada struktur wajah. Sebagai contoh, mereka yang mengalami sumbing lelangit.

5. PEROKOK PASIF
Bapa atau ibu yang merokok selalunya membawa risiko tidak sihat kepada anak-anak. Begitu juga dengan orang di sekeliling. Pendedahan terhadap asap rokok boleh menyebabkan terjadinya masalah sinus dalam kalangan kanak-kanak mahupun dewasa. Ini kerana, asap boleh memberi reaksi kepada rongga hidung dan menyebabkan permukaannya bengkak, sekali gus menutup rongga sinus.

Terdapat pelbagai simptom jelas yang menunjukkan kanak-kanak itu menghadapi sinusitis. Antaranya adalah demam, selesema, hidung berair, batuk (disebabkan hingus yang melalui belakang tekak) dan sakit kepala (bahagian dahi dan pipi).
Tetapi, bukan semua kanak-kanak yang mengalami batuk dan demam mengalami sinusitis kerana rongga sinus mereka belum sempurna. Sekurang-kurangnya sehingga mereka berusia lapan tahun.

Rongga sinus yang sempurna merangkumi sinus maxillary, sinus frontal, sinus ethmoidal dan sinus sphenoid. Apa yang berlaku dalam kalangan kanak-kanak adalah masalah alahan.

Mereka kerap bersin dan selesema. Bagaimanapun, bukan semua kanak-kanak yang mengalami masalah alahan mendapat sinusitis. Umpamanya, rinitis alahan atau kerap disebut masyarakat kita sebagai resdung.

Rawatan

Pentingnya alahan berkenaan dirawat untuk mengelak dari masalah berikut :

1. Sekiranya selaput membran di dalam rongga sinus bengkak dan rongga tersumbat, ia akan mengakibatkan pelbagai komplikasi masalah kesihatan dan kuman boleh merebak hingga kepada bahagian mata dan telinga serta bahagian tekak apabila nanah mengalir ke bahagian berkenaan.

2. Apabila kuman merebak ke bahagian telinga, ia akan menyebabkan telinga berdengung dan mengganggu pendengaran. Jika tiada rawatan segera, selain nanah meleleh keluar, nanah yang terkumpul boleh memecahkan gegendang telinga kanak-kanak berkenaan.
Sekiranya jangkitan pada telinga tengah, ia boleh menyebabkan kehilangan pendengaran. Jika ia merebak ke otak yang akan menyebabkan meningitis (jangkitan selaput otak).
Menurut statistik yang dikongsikan kepada umum tahun lalu, resdung dikategorikan sebagai masalah kesihatan global.

Kajian mendapati hampir 14% kanak-kanak sekolah di Kuala Lumpur mengidap asma.

Dalam kalangan penghidap asma ini, hampir 80 peratus dikatakan turut menghidap resdung. Kanak-kanak pula lebih mudah terkena alahan hidung memandangkan sistem imun mereka belum matang berbanding orang dewasa, selain faktor persekitaran, jerebu, demam, batuk dan selesema.

Sinusitis dalam kalangan kanak-kanak masih boleh dirawat berikutan ia disebabkan jangkitan. Doktor biasanya akan membekalkan ubat untuk mengurangkan pengeluaran hingus, sekali gus membantu membuka rongga sinus.

Pada masa sama, perlu untuk rawat punca berlakunya sinusitis. Kalau disebabkan jangkitan, doktor akan beri antibiotik. Kalau alahan, ubat akan diberi untuk mengawal alahan. Jika tidak, radang ini akan berulang.

Satu perkara yang kerap masyarakat terlepas pandang adalah mengenai kepercayaan yang diwarisi turun temurun. Majoriti masyarakat hari ini terlalu mudah membuat kesimpulan berdasarkan perbandingan simptom yang pernah dihadapi sendiri dengan apa yang dialami anak-anak.

Orang kita kalau nampak anak gatal pada muka, berhingus, dia akan kata resdung. Sebenarnya ia lebih kepada alahan. Rinitis boleh diwarisi daripada genetik ibu dan ayah. Sinusitis itu radang yang berlaku akibat jangkitan. Ia tidak diwarisi.

Tetapi kalau alahan, itu boleh diwarisi. Cuma, sebagai ibu bapa, kita kena peka apa yang menjadi punca atau penyebab ia berlaku. Boleh jadi disebabkan persekitaran, makanan, debunga, hama rumah, lipas, bulu kucing dan sebagainya.

Elakkan anak daripada punca alahan supaya tidak melarat hingga berlaku jangkitan sinus. Seeloknya, bawalah berjumpa doktor untuk mendapatkan rawatan dan khidmat nasihat.


Pemakai Tegar Contact Lens Mesti Dah Biasa Buat. Tapi Yang Baru Nak Pakai, Wajib Baca Ni!

Kebanyakan wanita hari ini memakai Contact Lens atau juga dipanggil kanta lekap bukan sebab rabun semata-mata, malah lebih ramai menggunakan kanta lekap ini bertujuan untuk kelihatan lebih cantik dengan mata yang mempesona.

Biarpun ada yang mengatakan penggunaan contact lens ini boleh membahayakan kesihatan mata, namun tidak kurang pula mengatakan sangat selamat asalkan pandai jaga kebersihan dan tidak dipakai dalam tempoh masa yang panjang dalam sehari.

Wanita yang menggelar dirinya sebagai Nurul Syafika II di laman Fb merupakan pemakai kanta lekap tegar. Ikuti perkongsian tip dan cara yang dilakukan untuk memastikan kanta lekapnya sentiasa bersih dan selamat digunakan. Jom semak!

Saya sudah 7 tahun pakai contact lens. Ada ke yang pakai lebih lama dari saya ? Meh kita borak pasal contact lens. Sini ada sedikit tips penjagaan contact lens yang mungkin sedikit bermanfaat buat pemakai-pemakai contact lens di luar sana.

First saya nak bagi tahu yang saya pakai CL bukan saja-saja pakai, tapi sebab saya RABUN ! Maklumlah pakai spec ni agak leceh, terutamanya bagi ‘hijabster’. Kalian yang tak rabun sepatutnya bersyukur masih boleh melihat dengan terang lagi nyata,  so tak perlulah pakai sekadar suka-suka.

Ok kalau nak pakai sangat sini saya ada sedikit tip yang berdasarkan pengalaman saya buat kalian :

Buat magic sikit. Hihi. Jgn risau CL takkan jatuh �

6. Bila CL dah ditanggalkan, jangan biar mata macam tu saja. Titiskan dulu dengan Eye Glo. Supaya mata tak merah dan kering.

Sumber : Nurul Syafika II


Inai Homemade Guna 3 Bahan Asas,  Tahan Lama & Paling Penting Boleh Bawa Solat

Bagi masyarakat di Utara tanah air, memakai inai menjelang perayaan sudah menjadi kebiasaan. Ketika itu semua orang terutama mak-mak dan anak dara berpusu-pusu menumbuk inai di malam hari. Sama sibuk dan meriahnya ketika menyediakan juadah raya. Memang seronok bila berkumpul dan pakai inai sama-sama.

Cara nak buatnya pun sangatlah mudah. Jom ikut langkah dan cara yang dikongsikannya.

Hi semua…Mak nak share inai homemade yang mak buat siang tadi. Actually uolls buleh jugak tanya pakcik Google. Cuma.. resepi ni mak dapat dari kawan Mak. Mungkin lain orang lain bahannya. Modal tak sampai 3 hengget..

3 Bahan-bahan asas:

1. Kapur sireh/ kapur makan tu. Ini paling utama. Takde ni maka pewarna tak boleh serap dalam kuku. (Sukatan hujung sudu kecil). Sikit secoet ja.. jangan banyak-banyak takut panas. Kang sakit pulak kuku tu Mak tak jamin.. hehehe..

2. Sabun mandi yang jenis ketul/ buku. (Sukatan 2cm persegi) atau, sabun axion pun buleh. Ada orang pakai sabun axion atau brand lain janji bentuk pes tu. Jangan yang cecair tu tau. (Kalau axion dalam Sukatan 1 sudu besar).

3. Pewarna makanan warna ceri merah. Ada yang pakai sirap. Hehehe.. ikut la nak kaler apa pun… oren, purple, hijo, cokelet ke hitam ke.. sapa berani nak kuku kaler-kaler leh try. Jangan yang kordial tau… tu takleh.. lain jadinya karang. Hihihi.. Agak-agak sukatan setengah atau sebotol ikut kepekatan).

Cara-cara bancuhan.

Campur semua 3 bahan asas ke dalam mangkuk dan adun hingga sebati. Boleh adjust ikut kelikatan dan kecairan hasil. Toksah campur air tau… Kemudian sapu rata dikuku pakai putik kapas yang saiz kecil. Biarkan 20-30minit, ala-ala kering. Kemudian cuci bersih-bersih.

Alaaaaa… susah-susah tak dapat nak agak kuantiti bahan boleh beli ja inai readymade kat kedai tu.. tapi cuma inai tu tak kekal lama laaa.. lekas pudar. Yang ni tahan lama hingga ikut habis kuku dipotong.

Lagi satu, yang paling penting buleh bawa SOLAT. Sebab warna menyerap ke dalam kuku. Bukan hanya sekadar menutup permukaan kuku macam kuitik tu (betoi ke mak eja?). Tak caya lepas pakai try ler kikis. Buleh ke idok.. Hehehe…

Selamat mencuba.


Benarkah Pengeluaran Simpanan KWSP Boleh Jejaskan Skor Kredit & Susah Nak Buat ‘Loan’?  Ini Jawapan Pihak Bank

Keputusan kerajaan membenarkan pengeluaran khas KWSP sebanyak RM10,000 bagi meringankan Keluarga Malaysia yang masih terkesan susulan pandemik COVID-19 mendapat reaksi baik pelbagai pihak.

Dalam pengumumannya ,Perdana Menteri, Datuk Seri Ismail Sabri Yaakob berkata, keputusan itu sukar dibuat kerana melibatkan simpanan hari tua rakyat.

Walau bagaimana pun, pengeluaran khas ini adalah jalan tengah dalam mengimbangi antara keperluan mendesak hari ini dan simpanan masa hadapan.

Ismail Sabri merayu kepada pencarum supaya mengekalkan simpanan mereka kecuali keadaan benar-benar mendesak.

Namun, pencarum dikatakan wajar mendapatkan khidmat nasihat kewangan daripada mana-mana agensi berkaitan, sebelum membuat pengeluaran KWSP ini

Dalam pada itu, timbul isu kononnya pengeluaran tersebut akan memberi kesan atau jejaskan skor kredit dan kelulusan permohonan pinjaman bank untuk pemegang akaun KWSP.

timbul isu kononnya sesiapa yang membuat pengeluaran KWSP kali ini akan dikategorikan sebagai mempunyai “masalah kewangan” oleh pihak bank.

Menerusi kenyataan balas di Twitter rasmi, RHB menjawab mengenai kebimbangan pengguna yang mendakwa pengeluaran KWSP boleh menjejaskan reputasi pemegang akaun yang ingin melakukan urusan dengan pihak bank.

“Berhubung perkara ini, sukacita dimaklumkan bahawa pengeluaran KWSP, termasuk pengeluaran khas, tidak jejaskan skor kredit pelanggan dan kelulusan pinjaman oleh pihak bank.

Tambah RHB, kelulusan permohonan pinjaman adalah tertakluk kepada keputusan pihak bank selepas melihat penilaian kredit akhir pemohon.

Thank you

Berdasarkan kemas kini terbaharu dari KWSP, pengeluaran khas tersebut adalah terbuka kepada semua ahli KWSP berumur kurang dari 55 tahun.

“Permohonan boleh dibuat mulai 1 April hingga 30 April 2022 secara atas talian. Manakala pembayaran akan dikreditkan bermula 20 April 2022.

“Amaun pengeluaran minimum untuk pengeluaran khas ini adalah sebanyak RM50 sehingga RM10,000,” katanya.

Walau bagaimanapun, jumlah pengeluaran pencarum adalah tertakluk kepada baki simpanan Akaun Dua.

Namun, sekiranya baki Akaun Dua tidak mencukupi, simpanan dari Akaun Satu pencarum akan diakses oleh pihak KWSP.

Tambah KWSP, maklumat terkini berkaitan permohonan pengeluaran khas ini akan dimaklumkan oleh pihak KWSP dari semasa ke semasa.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Anak 11 Orang, Tak Boleh Hulur…”- Lelaki Ni Kongsi Realiti Ayah Tua Umur 75 Tahun Masih Cari Kerja!

Berat mata memandang berat lagi bahu yang memikulnya. Begitulah setiap ujian yang ditanggung oleh setiap antara kita.  Tidak kira siapa kita, ujian itu akan selalu ada, datang tanpa mengira masa dalam pelbagai bentuk dan keadaan. Bahkan saat meniti usia senja sekali pun, ada antaranya diuji bukan sahaja ujian kesihatan malah ujian kewangan dan sebagainya.

75 Tahun Masih Mencari Kerja

Umur dah masuk 75 datang minta kerja. Anak 11 orang dari isteri pertama, semua dah berkeluarga. Isteri kedua OKU, dapat anak juga OKU. Nak cari duit untuk sara anak dan bini yang OKU.

Anak dia yang 11 orang tu aku doakan anak-anak diorang balas balik la.

Kau rasa aku bagi kerja ke?

Of course la aku sebagai majikan ambik dia kerja. Selagi mana orang tu betul nak kerja, aku macam biasa la sentiasa bagi ruang dan peluang.

Semoga terus sihat dan kekal bertenaga untuk bekerja menyara keluarga pakcik!

Yang aku nak highlight ni bukan part aku bagi kerja. Tapi jenis anak ramai buat tak reti kat bapak sendiri.

Bapak sorang boleh bagi makan kat anak 11 orang. Anak 11 orang tak boleh hulur kat bapak dia sorang sikit.

Pakcik tu tahan sebak masa dia cerita. Tapi tu la, kita sebagai bapak ni kena kental jiwa dan sanubari.

Kita kalau kena abai esok walaupun dengan anak sendiri, kita kena kekal steady dan terus berdiri atas dua kaki.

Mulut anak pun kita boleh suap, inikan pula mulut sendiri.

By the way, pakcik ni kahwin kali kedua lepas isteri pertama dia meninggal.

P/S: Moga jadi teladan buat kita semua. Hargailah jasa dan pengorbanan ibu bapa kita

Ini pula antara komen warganet:


Rimas Betullah Selsema! Nak Hilang Cepat? Boleh Ikut Dr Ni Buat ‘Formulasi Green Flu Shot’

Paling stress bila selsema. Betul tak? Semua hal yang dilakukan tak betul dan tak menjadi gara-gara hidung tidak selesa dengan keadaan tersebut. Semua ubat sudah dibeli dan tips juga dicuba tetapi tetap tidak menjadi dan sembuh.

Argh, pening kepala dibuatnya. Apa kata anda cuba satu perkongsian berguna daripada Dr Rizal Abu Bakar untuk menghilangkan selsema atau elak dari dijangkiti selsema. Jom kita baca.

________________________________________________________________________

Kena selsema ye? Nak kasi hilang cepat tak? Atau nak jauhkan dari terkena? Kalau jawapannya ya, boleh buat formulasi Green Flu Shot ni. Nak tahu macam mana? Teruskan pembacaan anda. Rugi kalau tak tahu.

Bahan-bahan diperlukan:

6 helai daun kale
Setengah genggam parsley
1 biji timun
4 batang seleri
2 biji epal hijau
1 biji lemon

Cara-cara penyediaan:

1. Kisar bahan satu hingga bahan 5.

2. Masukkan perahan air lemon.

3. Siap diminum dengan fibernya.

Daun kale mengandung vitamin A, vitamin K, vitamin C, vitamin B6, mangan, kalsium, magnesium, vitamin B1, vitamin B2, vitamin B3, fosfor, dan zat besi. Kale mengandung sedikit lemak, tetapi sebahgian besar lemak di dalamnya adalah asam lemak omega-3 yang disebut alpha linolenic-acid.

*Lepas ni boleh selamat tinggal kepada selsema. Selsema masa ni oramg akan jauhkan diri. Ingat kita kena macam-macam. Betulkan? Jom cuba. Jadi semua semua Insyaa Allah.


Bila Rezeki Asyik Tak Cukup, Rupanya Ada Hutang Dengan Isteri. Deep Perkongsian Ini.

Benda paling suami terlepas pandang.. HUTANG NAFKAH.. Sebab apa rezeki selalu tak cukup? Sebab apa dapat banyak pon tak cukup? Duit habis tapi tak nampak spend untuk apa?

Hati kusut.. Tanya isteri anda,tanya dari hati ke hati.. Adakah dia redha untuk segala nafkah suami terhadap isteri.. Tanya isteri,adakah dia betul2 halalkan segala hutang nafkah yang suami berhutang tu?

Percayalah,isteri ni sebenarnya banyak benda dia pendam tapi dia takkan luahkan sebab menjaga hati.. kedua sebab nak elakkan pergaduhan.. JANGAN KEDEKUT dengan isteri..

perasan tak pasangan yang bahagia selalunya suami tak kedekut dengan isteri.. Perasan tak?? Makan isteri berkira,sampai isteri kena keluarkan duit sendiri.. dalam tak sedar,kita suami dah BERHUTANG dengan isteri..

Kite tengok isteri tak kisah,kita tahu ke dalam hati dia?

Mak Ayah dia lepaskan dia untuk menjadi isteri kamu untuk dijaga macam diorang jaga.. bukan kamu nkerah tenaga dia macam BABU.. bukan untuk kamu kerah kudrat dia siang,malam 24jam tanpa rehat..

Bukan untuk kamu lukakan hati dia sedangkan hati kamu,kamu nak dia jaga.. Kalau dia tahu layanan kamu terhadap anak dia agak2 dia akan bagi tak kahwin?

Kahwin ni bukan untuk SEDAP semata.. tapi banyak TANGGUNGJAWAB yang kena pikul.. Atas dunia boleh kite ngelat,tapi kita kena ingat Allah Azza Wajalla Maha Melihat.. Kita akan dipersoalkan kat akhirat esok2..

Jadilah suami yang bertanggungjawab. Sayangilah isteri. Jagalah perasaan isteri. Isteri lah punca rezeki suami makin bertambah. Semoga kita terus bahagia dan mendapat keberkatan daripada Allah SWT. Aamiin..

Kredit Fb: Khairul Johari


Cabaran Turun 10kg Dalam 10 Hari, Wanita Ni Dah Buktikan Boleh Dengan Amal Ni!

Bab penjagaan berat badan untuk kekal maintain dan ideal semua orang perempuan tahu bukanlah kerja mudah.

Perlu konsisten dan disiplin yang tinggi dalam pengambilan makanan sehari-harian disamping turut lakukan senaman agar kekal cergas.

Pun begitu, ibu anak tiga ini ada cara dan amalan diet yang dilakukan untuk turunkan berat badannya dengan mudah.

Menurutnya dengan amalkan cara tersebut boleh turun hingga 10kg dalam masa 10 hari.

Nak tahu bagaimana dan nak lihat sendiri keberkesanannya, kenalah kita cuba amalkannya sendiri.

Ini rahsia air kurus dan jadual diet kurus sebagai panduan. Berat boleh turun sehingga 10kg dalam masa 10hari.

Fahamkan sehingga habis ye.

Peringatan, air ini bukan untuk orang yang ada gastrik.

Amalkan setiap pagi dan petang. Jenis saya yang susah nak be*ak memang sangat membantu. Sakit jiwa perut kembung dan buncit.

JADIKAN AMALAN

Setiap pagi saya akan buat air detox ni suam-suam. Kalau petang, yes! Taruk la ais. Bagi sedap tekak tu.

LEMON + HALIA
1 biji lemon
1 halia (saiz sudu)

NENAS+LEMON+HALIA
150g nenas
½ lemon
1 halia ( saiz sudu)

Untuk turutan selalunya cik oya akan buat selang sehari. Contoh : hari ini saya minum LEMON + HALIA. esok pula saya akan buat NENAS+LEMON+HALIA.

Faham kan?

PERLU KONSISTEN

Konsistan 10 hari dengan mengawal jumlah makanan yang diambil dan membuang seawal pagi dan sebelum tidur.

Pastikan kau orang tidur dalam keadaan perut bersih dari sisa makanan.

EKSTRA TIP

Untuk mencapai objektif kurangkan berat dalam 10 hari. Cik oya guna bengkung setiap hari untuk membantu usus sentiasa kecil.

Ini adalah cabaran 10 hari kurus.


“Pandai Dia Happykan Diri.” Kuarantin di MAEPS Bersama ayah, Gelagat Anak Ni Buat Ramai Terhibur!

Saban hari, kita mendoakan semoga mereka yang positif COVID-19 kembali sembuh seperti sediakala.

Apatah lagi, laporan media  massa yang berkongsikan situasi di pusat kuarantin yang sudah sesak dengan mereka yang positif wabak berkenaan. Dalam pada itu, pelbagai suka duka dikongsikan penghuni pusat berkenaan untuk tontonan ramai.

Terbaru tular video keletah seorang kanak-kanak lelaki yang dikuarantin di Pusat Kuarantin MAEPS, Serdang bersama bapanya.

Video  dimuat naik ibunya yang dikenali sebagai @yushadz menyaksikan aktiviti anak nya yang gemar berjalan-jalan keliling pusat kuarantin tersebut dan bertegur sapa dengan mereka yang sama-sama dikuarantin di sana.

Siapa sangka,  video pendek yang memaparkan gelagat  si kecil bernama  Iman  sepanjang beberapa hari berada di MAEPS, Serdang dan mendapat  jutaan tontonan dalam masa sehari sahaja dimuat naik.

Gelagatnya yang bersahaja,  bermain di atas katil selain turut diberikan makanan serta buku lukisan daripada penghuni disana dan frontliners yang bertugas benar-benar mencuri perhatian.

Iman dan ayahnya telah dibawa ke pusat kuarantin kerana positif Covid-19 dan dijemput oleh ambulans untuk ke MAEPS, Serdang.

Sebagai ibu, akui wanita ini sangat sebak  dan tidak sanggup melihat anaknya yang masih kecil terpaksa berpisah berikutan disahkan positif virus berkenaan. Namun sedikit kelegaan kerana suaminya ada bersama untuk menjaga Iman.

Terbaru, @yushadz, memaklumkan  suami dan anak lelakinya sudah dibenarkan keluar dari pusat kuarantin tersebut.

Dalam perkongsian tersebut, kelihatan Iman sempat melambai-lambai ke arah drone yang memantau pesakit disana.


Emma Kongsi Kisah Doa Diangkat, Syukur Diberi Peluang Ke Tanah Suci Bersama Suami & Anak

Bagi yang mengikuti pelakon jelita, Emma Maembong, mesti tahu bahawa sekarang ini dia sekeluarga sedang mengerjakan ibadah umrah di tanah suci.

Semalam, di samping berkongsi gambar-gambar sesama di sana, Pelakon Emma ada berkongsi di bahagian kapsyen tentang kisah doanya pada tahun 2019 yang diangkat satu per satu mengikut permintaan diri.

Menerusi hantarannya di laman Instagram, Emma menyatakan bahawa dia memohon doa agar dipercepatkan jodoh pada tahun 2019 di hadapan Kaabah dan doanya diangkat pada tahun seterusnya.

Malah, sekali lagi, Emma atau nama sebenarnya Fatimah Rohani Binti Ismail dijemput ke Mekah untuk menunaikan ibadah bersama suami, Muhammad Shazli Azhar dan anaknya, Shariq Gabriel.

Susulan daripada itu, pelakon tersebut meluahkan rasa syukur kerana doanya didengari dan dimakbulkan mengikut kemahuannya.

“2019 Emma berdoa depan kaabah untuk percepatkan jodoh , doa Emma nak kawin next year tu jugak, dan setahun kemudian 2020 alhamdulillah Allah makbulkan doa Emma, Emma kawin dan telah di kurnia kan anak dalam tahun yang sama seperti apa yg Emma doa kan.

“Dan tahun ni emma diberikan rezeki utk dtg balik ke kaabah bersama suami @shazli.a dan anak @shariqgabriel , Ya Tuhan Sekalian Alam, Tuhan Maha Mendengar Lagi Berkuasa, terima kasih kerana mengkabulkan doa ku, syukur ya rabb ❤😭” tulisnya.

Menjengah ke ruangan komen, rata-rata netizen menitip doa yang baik-baik untuk Emma dan sekaligus berharap agar Emma dan adik beradik yang lain kekal menutup aurat.

Sumber: Instagram @emma_maembongofficial


Doktor Bagi ‘Greenlight’ Tambah Zuriat, Nora Pilih Fokus Amal Ibadah, Enjoy Life!

Untuk pasangan yang baru berkahwin, soalan tentang zuriat semestinya menjadi topik yang sering diajukan oleh orang ramai.

Bagi penyanyi Datuk Nora Ariffin, beliau memilih untuk tidak menambah zuriat walaupun doktor memaklumkan dia masih boleh berbadan dua selepas setahun berkahwin dengan suami Dr Rushdi Ramli.

Perkara itu dikongsikan olehnya sendiri di satu perkongsian baru di laman Instagramnya.

“Doktor kata boleh tambah lagi… Putri (anaknya) kata, No no! Tak nak.

“Cukuplah bagi dekat orang muda sahaja. Lebih best main dengan anak-anak dan cucu,” tulis Nora atau nama penuhnya Wan Norafizah Wan Ariffin.

Bakal memasuki fasa 50-an, penyanyi lagu Hanya Satu itu memilih untuk fokus terhadap amal ibadah selain menjalani kehidupan bersama suami tercinta.

“Usia 50-an lebih baik tambah amal ibadah, enjoy life, layan & support suami itu lebih baik,” kongsinya lagi.

Untuk rekod, Nora mendirikan rumah tangga dengan suaminya yang juga Pensyarah Kanan, Jabatan Fiqh dan Usul Universiti Malaya (UM) pada Disember 2021.

Sebelum itu, dia berkahwin dengan Johan Nawawi pada 1992 dan dikurniakan empat anak namun arwah suaminya meninggal dunia pada 24 Mac 2017 akibat serangan jantung.

Pada 13 Disember 2019 pula, Nora sekali lagi diduga apabila anak keduanya Muhammad Syakir Aliff meninggal dunia secara mengejut.


Didik Anak Supaya Tak Kuat Merajuk,  Cakap Kasar dan Memberontak, Ibu Rose Berikan Pesanan!

Berdepan dengan anak-anak yang hampir menginjak remaja turut menjadi satu permasalahan buat ibu ayah. Mula menunjukkan rasa ingin berdikari malah selalu mencuba untuk membuat keputusan sendiri dalam segala hal.

Merajuk, memberontak dengan adik beradik lain serta bercakap kasar antara perubahan peribadi yang ditunjukkan oleh anak-anak meningkat remaja. Sukarnya berdepan dengan keadaan ini, bila mana ibu ayah mula merasakan mereka sudah semakin bijak dan matang.

Hakikatnya kanak-kanak berusia 9 tahun ke atas juga perlukan kasih sayang dan perhatian daripada ibu ayah.

ANAK 9 TAHUN SUKA MERAJUK DAN BERBAHASA KASAR. APA NAK BUAT?

Pada usia 9 tahun, ibubapa perlu tegas semasa menegur dan membetulkan dan mendisplinkan anak-anak. Dalam masa yang sama mesti juga penuh berhemah dan kasih-sayang. Anak puan sudah hampir memasuki alam remaja.

Dia sudah menunjukkan sikap tidak menghormati puan. Dan ternyata EQnya masih belum matang kerana dia kurang memahami dan merasai perasaan orang lain terutama orang yang kasih kepadanya. Ini sebenarnya normal bagi anak-anak yang membesar kurang diberi input dan penerangan bila untuk sesuatu yang berlaku di dalam hidupnya dan orang lain.

Selain itu, anak-anak yang begini juga lebih cenderung menyimpan dendam kerana dia kurang faham dan membuat andaian dia tidak dikasihi.

Sebenarnya puan, ramai orang yang sudah dewasa pun tidak matang di dalam EQ mereka. Salah satu sebabnya ialah semasa mereka kecil tekanan emosi yang menyebabkan pemberontakan mereka itu tidak dikendalikan dengan bijak oleh orang yang lebih dewasa. Lantaran itu, ia memjejas perkembangan EQ si anak dan membawa kesan kepada dirinya sehinggalah dia dewasa dan tua.

(Di sini, Ibu selitkan juga nasihat kepada anda yang telah dewasa dan membaca posting ini untuk faham bahawa, apa sahaja yg dirasai kesilapan ibu bapa mu, maafkanlah sepenuh hati. Supaya, kesilapan mereka tidak menjadi racun dalam hidup mu.

Sayang dah dewasa, dah boleh berfikir dengan baik. Maka, kendalikan hidup dengan baik. Tidak perlu rantaikan hidup mu pada kesilapan orang kepada mu. Bebaskan diri dari sakit semalam!

Bagi sayang yg bertanya soalan ini, untuk menghentikan kelakuan anak itu menjadi tabiat dan kemudiannya menjadi karekter, maka usaha kita sekarang adalah untuk membentuk dan membina EQnya agar betambah matang.

Tindakan yang boleh diambil bagi anak seusia ini ialah:

Rapatkan diri dengannya. Dia masih mahu dibelai dan dilayan mesra. Beri input yang baik dan berkesan supaya dia memahami kesan perbuatan buruknya itu. Anak pada usia ini sudah ada ciri-ciri remaja tapi masih ada ciri-ciri anak kecil. Oleh itu puan perlu bijak mengimbangkan cara puan mendekati anak puan ini.

Puan perlu bertanya tanpa interrogatif. Tapi bertanyalah dengan penuh minat ingin tahu. Contoh bertanya dengan interrogatif, “Kenapa kamu suka sangat berkawan dengan budak tu?” Contoh bertanya dengan penuh minat hendak tahu, “ Along ada kawan baru ya? Dia duduk di mana ya? Along suka berkawan dengan dia? Cuba cerita sikit pada mama, apa sebab Along suka? Bertanya dengan penuh minat dan bukan kerana hendak mengorek rahsia. Niat mesti betul!

Untuk menguatkan EQ, SQ perlu dikuatkan. Diantara perkara yang menguatkan SQ ialah bersembahyang dan memahami tuntuan agam. Oleh itu ajak dia untuk suka melakukannya. Banyakkan bercerita mengenai contoh-contoh mereka yang berakhlak mulia. Dengan ilmu agama, anak akan memahami perlunya dia berakhlak mulia terhadap ibu bapa.

Bagi yang Muslim, selain itu bacalah surah Toha ayat 1-5 dan hembuskan ke ubunnya. Dan doalah agar Allah melembutkan akhlaknya.

Kredit: Ibu Rose – Mesejnya Kasih


Pancing Selera Anak Dengan Resipi Biskut Tiramisu.  Mudah & Confirm Sedap!

Hari cuti begini, jika tak ke mana-mana apa kata cuba resipi mudah ini untuk hidangan ninum petang anda sekeluarga.

Juadah pemanis mulut yang sejuk dan menyelerakan pastinya menarik selera anak dan suami. Resipi Biskut Tiramisu ini cukup mudah disediakan dan dijamin sedap. Jom cuba!

BISKUT TIRAMISU

Bahan-Bahannya:

1 peket biskut merie perisa coklat

1 tin susu cair

1/2 tin susu pekat

4 sudu makan tepung kastard

1 cawan air

Secubit garam

Nestum

Serbuk milo

Cara-caranya:

Sumber : resipicikguani


Persiapkan Kemasukan Anak Ke Sekolah Tahfiz Model Ulul Albab, Ibu Ni Kongsi Tipnya!

Perkongsian ibu ini mengenai bagaimana cara kalau ibu ayah hendak mohon ke sekolah aliran tahfiz (di bawah KPM) untuk anak  cukup berinformasi.

Apatah lagi buat ibu ayah yang baru menguruskan anak -anak selung ke tingkatan satu.

Untuk itu, ikuti perkongsian ini untuk info bersama.

Sejak saya tulis hal Najla bersekolah di sekolah Tahfiz Model Ulul Albab tempoh hari, ramai betul ibu bapa (yang anak sulung baru ambil UPSR tahun ini) mesej saya di Fb dan Whatsapp bertanyakan bagaimana cara kalau nak mohon ke sekolah aliran tahfiz (di bawah KPM) begitu. Terutamanya, yang anak-anak mereka bersekolah di sekolah rendah swasta.

Ok, saya cuba catatkan soalan yang kerap ditanya. Tetapi ini hanya untuk mereka yang ingin mohon dalam SELANGOR/WILAYAH KL SAHAJA ya. Negeri lain tak pasti bagaimana.

Juga kebanyakan pertanyaan adalah daripada ibu bapa yang anak-anak mereka bersekolah di SEKOLAH RENDAH INTEGRASI SWASTA.

Satu lagi, pengalaman ini berdasarkan pengalaman waktu menguruskan kemasukan anak ke Tingkatan 1 pada tahun 2016 dan 2017. Maaf kalau ada info terkini yang Kak Odah tak tahu ya.

Kak Odah tulis dalam bentuk soalan – jawapan ok. Semoga membantu.

Soalan 1 :
Anak saya bersekolah di sekolah rendah agama swasta. Boleh ke dia mohon sekolah menengah agama bawah kerajaan ya? Kalau boleh, apa syaratnya?

Jawapan :
Ya boleh. Biasanya masa mohon tu mereka akan tengok keputusan UPSR dan PSRA (Selangor)/UPSRA (KL) iaitu peperiksaan agama waktu darjah 6. UPSR tu tak perlu straight A pun (tak ingat perlu berapa A). PSRA/UPSRA kalau tak salah kena Mumtaz/Jayid Jiddan. Kalau lepas syarat permohonan ni nanti mereka akan panggil temuduga.

Soalan 2 :
Ada kawan saya kata kalau dari sekolah rendah swasta tak boleh mohon sekolah berasrama penuh (SBP). Betul ke? Kalau sekolah asrama tak boleh mohon susahlah, sebab anak nak duduk asrama.

Jawapan :
Ya betul. SBP ialah Sekolah Berasrama Penuh. Senarai sekolah-sekolah di bawah SBP boleh disemak di sini :
https://www.permohonan.my/senarai-sbp-sekolah-berasrama-penuh/

Untuk makluman, bukan semua sekolah yang ada asrama tu, di bawah sekolah SBP. Mohon jangan keliru. Banyak sekolah lain yang ada asrama dan bukan dalam kategori sekolah SBP.

Jadi, jika anak sekolah rendah swasta, yang tak boleh mohon hanya ke SBP. Lain-lain seperti MRSM, sekolah-sekolah agama kerajaan negeri semua boleh mohon.

Soalan 3 :
Anak saya sekolah rendah agama swasta, tapi dia nak masuk sekolah ALIRAN TAHFIZ. Saya ingat nak mohon sekolah tahfiz bawah KPM atau kerajaan negeri. Boleh saya tau sekolah apa boleh saya mohon?

Jawapan :
1. Sekolah Ulul Albab bawah KPM. Kalau di KL, boleh mohon SMKAKL. Kena semak di lamanweb Jabatan Pendidikan Wilayah Persekutuan KL :

2. Sekolah MRSM Ulul Albab. Mohon masuk MRSM di website, tapi kena pilih MRSM Ulul Albab. Senarai MRSM Ulul Albab ada di sini :

3. Sekolah Menengah Integrasi Sains Tahfiz (SMISTA) di Cheras. SMISTA ni di bawah Majlis Agama Islam Wilayah Persekutuan (SMAIWP). Juga kena semak maklumat permohonan di laman web mereka :

https://www.maiwp.gov.my/i/index.php/en/. (sila tengok pautan pautan berkenaan ya)

4. Sekolah tahfiz di bawah Jabatan Agama Islam Selangor (JAIS). Ada 5 buah sekolah iaitu Maahad Integrasi Tahfiz Sains & Teknologi Selangor (MITS) di Sabak Bernam, Bagan Lalang, Sepang, Banting dan di Alam Impian, Shah Alam. Rujuk guru SRA, kerana kelayakan memohon ikut keputusan PSRA. Yang layak sahaja guru akan beri borang permohonan.

Soalan 4 :
Saya tak faham sebenarnya, ada yang cakap sekolah Tahfiz Model Ulul Albab (TMUA) ni bawah SBP, ada yang cakap bukan. Yang mana satu yang betul ya Kak Odah.

Jawapan :
Memang ada TMUA di bawah SBP. Ada yang bukan.

Contoh, TMUA (Selangor) ialah SBPI Rawang, iaitu sekolah SBP. Manakala TMUA (Wilayah KL) ialah SMKAKL, iaitu bukan sekolah SBP tetapi sekolah di bawah Jabatan Pendidikan Wilayah Persekutuan KL.

Posting saya berkenaan TMUA :

Soalan 5 :
Kalau selain sekolah aliran tahfiz, sekolah aliran agama mana yang anak saya boleh mohon kalau anak saya dari sekolah rendah agama swasta?

Jawapan :
1. Sekolah Agama Bantuan Kerajaan (SABK) di bawah JAIS. Contohnya SAM Rawang (Sekolah anak saya, Tasneem). SABK ni ada di banyak dalam Selangor. Setiap daerah mesti ada. Semak di sini :
https://drive.google.com/file/d/0B_MtGztwyVrYMDVjM2Y2ODctZjZkNy00Yzk5LWExOTctYWE0YTU4MzNjMDY3/view

Nota 1 : Sekolah Agama Menengah (SAM), Sekolah Agama Menengah Tinggi (SAMT) adalah sekolah agama negeri yang diuruskan oleh Jabatan Agama Islam Selangor (JAIS). Sekolah-sekolah ini juga dikenali sebagai kelompok Sekolah Agama Bantuan Kerajaan (SABK) dibawah Bahagian Pendidikan Islam (BPI) Kementerian Pendidikan Malaysia.

Nota 2 : Sekolah SAMBEST, hanya akan ditawarkan kepada murid yang keputusan PSRA mereka 96% ke atas (kalau tak salah).

2. Sekolah SMAIWP di Cheras. Permohonan online di laman web SMAIWP :

Soalan 6 :
Kalau anak saya tak ambil PSRA tu, tapi dia ambil UPKK, boleh tak mohon sekolah-sekolah agama ni?

Jawapan :
Boleh (Tadi saya cakap rasanya tak boleh, tapi sudah ada yang sudah betulkan dalam komen di bawah). Cuma rasanya, ada sesetengah permohonan yang mahu kedua-dua keputusan peperiksaan tersebut.

Soalan 7 :
Kalau anak saya masa sekolah rendah tak pernah ada asas hafazan/tahfiz, boleh ke mohon sekolah aliran tahfiz tu?

Jawapan :
ya boleh mohon. Semua yang mohon, jika lepas kelayakan permohonan, akan kena hadir sesi temuduga hafazan. Jadi lepas UPSR atau PSRA nanti boleh latih anak-anak menghafaz. Biasanya diberi satu muka surat, dan diberi tempoh dalam setengah jam dan tengok berapa banyak dia boleh hafal. Yang banyak dapat hafal peluang cerah dapat masuk.

Soalan 8 :
Permohonan ni mak ayah kena buat sendiri atau sekolah akan buatkan?

Jawapan :
Ada yang sekolah beri borang dan sekolah uruskan. Tapi ada yang kena buat sendiri. Sekarang semua permohonan kebanyakannya online. Jadi jangan lupa tengok laman-laman web berkenaan. Apa pun, jangan lupa dapatkan update dari guru dan update dari group group Whatsapp sekolah anak-anak anda.

Soalan 9 :
Semua sekolah yang kena mohon ni belum tentu dapat kan? Macam mana prosedur selepas kita submit permohonan?

Jawapan :
Kalau sekolah SABK (selain MITS), kalau permohonan berjaya/tidak berjaya mereka akan hantar sms/emel makluman. Boleh semak dalam sistem juga. Tiada temuduga.

Bagi sekolah aliran tahfiz, selepas hantar permohonan, nanti mereka akan maklumkan sama ada berjaya untuk panggilan temuduga atau tidak. Makluman biasanya melalui SMS atau emel, atau semak dalam sistem online.

Jika berjaya temuduga, barulah berjaya masuk sekolah tersebut. Mereka akan hubungi ibu bapa pelajar.

Soalan 10 :
Kak, katakanlah semua permohonan dan temuduga nak masuk ke sekolah tahfiz tu tak berjaya, habis tu anak kita nak masuk sekolah apa?

Jawapan :
Boleh daftar sahaja dahulu nama anak di sekolah menengah (SMK) yang sepatutnya dia didaftarkan. Kadang-kadang anak kita dapat panggilan kedua atau ketiga atau keempat. Atau jika tidak berjaya, jangan putus asa. Sila buat rayuan. Jadi untuk sementara boleh sekolah SMK biasa dahulu.
.

Ok, kalau ada soalan lain, boleh tulis di ruangan komen.

Semoga bermanfaat. 🙂

Kak Odah Anderson
Anak di TMUA dan SABK.

Kredit foto lawa : Ustaz Rafiq/Ustaz Bushra SMKAKL


Bila Wanita Ni Jaga Pemakanan, Ada Dua Kebaikan Diperolehinya & Sesiapa Pun Boleh Cuba!

Penjagaan kesihatan dengan mengawal pengambilan makanan bukan sahaj dapat menurunkan berat badan, malah wanita ini berkongsi kisahnya di mana memperolehi manfaay yang lainnya. Jom semak perkongsian ini untuk menyuntik inspirasi.

Dah lama saya tak kena ulser. Ini sekali naik sampai empat. Bukan main sakit lagi. Sebabkan saya tak sabar nak cepat baik, saya bubuh garam. Meleleh-leleh air mata tahan pedih.

Namun posting kali ini saya bukan nak cerita pasal ulser tapi tentang sakit. Maksud saya, sakit fizikal seperti ulser, demam, cirit dll.

Untuk pengetahuan kalian, masa tahun pertama saya dalam rawatan bersama psy (major depressive disorder & anxiety disorder) saya juga disahkan menghidap GERD.

Nama panjangnya adalah Gastro Esofagus Refluks Disease. Salah satu simptom sakit ini adalah pedih ulu hati. Pedih serta rasa panas-panas gitu.

Saya tak tahu orang lain macam mana, tapi saya pernah rasa – tengah gastrik, sakit perut, sembelit, muntah dan pitam dalam satu-satu masa yang sama. Hah kau, kronik tak kronik.

Lepas beberapa tempoh saya mula jaga pemakanan dan pantang gula putih + makanan pedas, sakit GERD saya pulih dengan begitu cepat sekali. Tak sembuh sepenuhnya tapi saya dah tak perlu hadap pedih ulu hati dan gastrik lagi.

Suka saya sebutkan di sini, asbab saya jaga pemakanan saja, saya dapat dua kebaikan serentak iaitu;

1. Emosi makin stabil.
2. Makin kurang jatuh sakit.

Tahun lepas, tahun kedua saya menjalani rawatan bersama ubat psy. Ketara sangat perbezaan kesihatan saya. Dalam tempoh setahun, saya hanya demam (teruk) dua kali saja. Berbanding duluuuu, setiap bulan saya memang akan jatuh sakit.

Baru sekarang saya faham, kenapa nabi sarankan jaga perut. Bila perut terjaga, baru keseluruhan kesihatan badan juga turut terjaga, termasuklah kesihatan mental.

Terbaru, dalam tempoh 4 minggu ini saya sudah turun 4kg. Caranya macam mana?

Saya jenis tak paksa diri atau ‘try hard’ sangat untuk kurus.

1. Kalau dulu hadap 2 ke 3 kali minuman manis sehari, sekarang saya hanya minum sekali sehari.

2. Lawan balik minum manis dengan minum air masak paling kurang 1 liter sehari.

3. IF 12:12. Jam 8 pagi mula breakfast, berhenti makan malam sebelum jam 8 malam.

4. Brisk walk 1000 langkah selang sehari. Sambil tolak stroller.

5. Hari tak keluar brisk walk, saya tiru weight training yang senang-senang je depan tv. Anak-anak pun ikut sama.

6. Kurang makan luar, banyak masak sendiri. (Kurang ngeteh juga huhu).

Pelan-pelan. Masuk bulan kedua baru saya try potong gula terus dan brisk walk lebih banyak langkah.

Macam tu lah.

Sejenis tak rajin nak terus diet/bersenam laju-laju. Saya start sikit-sikit dari tak buat langsung.


Kenapa Orang Ramai Buat Panic Buy? Lelaki Ni Kongsikan Sebabnya Yang Semua Orang WAJIB Tahu!

Wabak Coronavirus atau Covid-19 kini kian meruncing, rata-rata rakyat menjadi panik lebih-lebih lagi dengan peningkatan kes setiap hari. Lebih mengundang masalah serius bila mana pihak berkuasa mengambil keputusan untuk melaksanakan Perintah Kawalan Pergerakan , menyebabkan ramai yang panik dan terburu-buru membeli barangan keperluan di pasaraya.

Sana-sini kelihatan sesak dengan orang sehinggkan rak menyimpan barangan licin. Ada yang mengeluh tidak sempat membeli, tak kurang yang terkejut dengan suasana tersebut. Semua orang menyerbu pasar raya untuk membeli barangan.

Kenapa orang ramai buat Panic Buy? Ni 3 sebab utama yang semua orang WAJIB tahu!

1. Orang hilang sense-of control

– Bila berhadapan dengan Covid-19, musuh yang tak dapat dilihat oleh mata kasar ni, orang ramai jadi hilang sense of control

– Untuk dapat balik control tu kembali, orang akan buat apa sahaja termasuk la dengan membeli semua benda yang mereka boleh beli walaupun dalam jumlah yang tak logik walaupun sebenarnya ia tak membantu mereka pun

2. Orang hilang safe state diri mereka

– Bila terancam, naluri manusia akan cuba cari cara apa sekalipun hanya untuk merasa lebih selamat ( safer) dan untuk merasa lebih tenang ( calmer )

– tu yang mereka beli je semua benda yang boleh dibeli sebab ianya buatkan mereka rasa lebih selamat dan tenang.

3. Orang ramai mengalami Fear Contagion

– Bila ramai antara kita post gambar rak kosong, ditambah pula dengan gambar gambar orang beratur berpusu pusu di pasaraya, ianya akan mencetuskan ketakutan pada orang melihatnya

– bila orang ramai dah dalam ‘anxious state’ melihat post tu tadi, secara naluri semulajadinya mereka akan melihat kepada perbuatan orang lain di sekeliling mereka.

– kalau perbuatan dan post yang mereka tengok adalah gambar gambar orang berpusu pusu memborong, maka itulah yang mereka akan tiru dan buat kerana bagi mereka itu adalah perkara paling betul yang mereka kena buat!

– maka, panic buy pun berlaku dan rantaian panic buy ni akan merebak kepada ramai orang dalam masa yang sangat singkat

– masa tu pembelian dibuat dengan emosi, bukan lagi dengan rationality maka terjadilah kehabisan stok di mana mana dan melambunglah harga barang di sini sana.

Tolong hati hati bila share atau post situasi yang sedang berlaku kerana hanya dengan 1 post yang tersilap langkah sahaja boleh mencetuskan kepanikan yang berganda

Nota kaki : Saya izinkan post ni disebarkan pada semua. Tolong sebarkan info ni pada semua ya. Kita taknak lagi ada yang cetuskan panic buy ni. Kesian orang yang belum gaji

– Taufiq Razif –


Dapur Bersepah Tak Tersusun Rapi, Ini Cara Pantas Untuk Jadikan Nampak Kemas!

Hujung minggu inilah masanya untuk ibu-ibu ambil kesempatan dan memberi lebih masa untuk mengemas ruang dapur. Nak tahu bagaimana petua dan tip untuk nampak kemas jom ikut apa yang dikongsikan oleh dua wanita ini;Nurlia Mohd Nor dan Widyana Ali.

” Aku tengok dapur kamu clear je. Kemas. Atas table top takde pun garam, rempah bagai. Mana kamu letak?”

Ini antara persoalan yang biasa rakan-rakan Nurlia Mohd Nor ajukan kepadanya tiap kali melihat ruang dapurnya yang terlihat kemas. Dan inilah jawapan yang diberikan olehnya yang turut dikongsikan di akaun fbnya.

Ye saya setuju. Barang yang banyak di atas table top atau rak di dapur sedikit sebanyak akan menyakitkan mata dan nampak tak kemas. Kalau ikut tips interior designer pun begitu. Sebolehnya jangan banyak barang. So solusinya kena sorok. Cara saya susun bahan kering untuk masak seperti dalam gambar. Susun dalam laci, tak serabut mata.

Di barisan belakang segala serbuk rempah kari ayam/daging, rempah ikan, rempah kurma, rempah sup, serbuk jintan manis. Dalam bekas jaring tu ada serbuk lada hitam, lada sulah, lada putih, serbuk belacan dan herba-herba lain. Dalam bekas kelabu ada cili kering dan di atas tu pula ikan bilis.

Ini cara susunan dalam laci.

Ini segala rempah ratus. Kulit kayu manis dan asam keping dalam bekas kaca tinggi. Garam dan serbuk kunyit dalam bekas kaca yang ada lubang. Bekas lain ada bunga lawang, bunga cengkih dan geng depa lah. Dalam bekas satu lagi tu ada sup bunjut, ada kiub tomyam.

Ini pula tip daripada Widyana Ali  yang dikongsikan melalui akaun fbnya.  Jom semak bagaimana cara beliau menyusun atur ruang dapurnya.

1. Buat list setiap minggu untuk barang dapur.Ini memudahkan kita untuk mengetahui stok barang yang sudah hampir habis atau yang perlu dibeli.Sebelum pergi shopping barang dapur,saya akan buka kabinet dan check apa yang dah habis apa yang perlu dibeli untuk tambah stok supaya mudah buat “things to buy list”

2. Susun barang dapur mengikut jenis seperti rempah,jenis2 tepung,jenis2 gula,pasta dan sebagainya.

3.Bekas-bekas yang seragam akan menjadikan barang nampak lebih teratur dan kemas. Macam botol2 rempah atau jem tu saya beli satu katon dengan harga tak sampai rm20 pun. Sekarang macam2 kedai ada seperti daiso/diy untuk cari bekas2 yang sesuai.Jika mahu anda juga boleh melabur sedikit untuk membeli barangan plastik tahan lama seperti tupperware dsb.

4.Biasakan kemas dan lap sebaik selesai masak supaya kotoran dan minyak tidak melekat.

5. Sentiasa letak barang di tempat asal selepas menggunakannya. Anda akan lebih mudah untuk ambil dan guna bila diperlukan.

6. Gunakan semua stok yang ada sebelum tarikh luput. Macam suami saya selalu usik bila dia buka kabinet dapur masa cari rempah atau sos “Wahhhhh…banyak nya barang kat rumah kitaaaa!! Macam kedai lah ”


Lepas Kena Perli Hal Rumput Di Laman Rumah, Adira Terus Mesin. Undang Lucu Di Hati Netizen!

Semua orang akan ada sisi lucunya yang tersendiri. Begitu juga dengan penyanyi, Adira Suhaimi apabila baru-baru ini berkongsi sebuah video di aplikasi TikTok miliknya telah menimbulkan pelbagai reaksi pengikutnya dan warganet.

Ini ekoran sebuah video yang memaparkan Adira sedang berkelah bersama anak-anaknya di luar rumahnya namun rata-rata netizen mengkritik persekitaran halaman rumahnya yang ditumbuhi dengan rumput yang meninggi sekaligus nampak begitu semak samun.

Susulan itu, tidak sampai tiga hari pelantun lagu terkenal Illusi memuat naik video terkini menunjukkan halaman rumahnya kini telahpun bersih dan tidak lagi semak dengan rumput.

Menjengah ke ruangan komen, rata-rata netizen terhibur melihat gelagat Adira yang dikatakan sangat masuk air.

Malah, ada juga dalam kalangan mereka yang bertanya sama ada Adira telah menukar kerjaya daripada penyanyi menjadi seorang pelawak.

“Dalam masa dua hari setel hahaha. Sabar jela, rumput rumah orang pun dok jaga..” kata seorang netizen.

“Menganjing betul, boleh tahan masuk air juga ek,” tulis netizen lain.

“Ulang-ulang aku tengok perangai Adira ni. Hamek kau dia dah mesin siap menari lagi,” tambah netizen lain.


Anak Buat Perangai Tak Berkenan Di Hati Ibu Ayah. Ni Apa Kena Buat Ikut Saranan Ustaz Ebit Lew!

Bukan mudah menjadi ibu bapa yang penyabar dan sentiasa tenang saat berdepan dengan kerenah dan ragam anak-anak. Mungkin masa kecil masih boleh dikawal dengan mudah, namun bila anak-anak melangkah ke alam remaja, lain pula cabarannya. Kadang-kadang seakan ada sahaja tindak tanduk yang mereka dilakukan tidak berkenan di hati kita.

Jadi apa perlu buat untuk mendepani masalah ini?

Ayuh kita ikuti saranan yang dikongsikan oleh Ustaz Ebit Lew ini untuk menjadikan kita ibu ayah yang terbaik dalam menangani saat anak-anak membuat perkara yang tidak berkenan di hati kita dengan lebih berhemah.

Saat anak-anak membuat perkara yang tidak berkenan di hati kita..

1.Pandanglah mereka dengan rasa sayang. Syukur Allah beri kita anak. Sakit sangat untuk dapat seorang anak. Ramai orang yang Allah sayang diuji tanpa anak.

2. Ingatlah satu masa nanti anak-anak itu tiada di rumah dan pasti kita akan berpisah dengannya walaupun masih hidup lagi.

3. Syukur pasti Allah tambah nikmat. Jangan pandang rendah pada mereka. Cari emas dalam diri mereka.

4. Hargai mereka insyaAllah satu masa mereka belajar menghargai manusia…menghargai nikmat Allah. Jika kita seolah-olah tidak hargai anak. Siapa lagi yang nak hargai mereka. Kasihan mereka kecil-kecil lagi kita nak mereka seperti kita ‘sempurna’.

5. Memegang tangan anak rahmat Allah. Dukung peluk anak menyebabkan saat itu kita dihujani dengan rahmat kerana saat kita sayang anak, Allah sayang kita.

6. Dukung, peluk, bergurau dengan anak-anak. Indahnya bila hati kenal Allah dan bersyukur dengan amanah anak. Anak ialah saham akhirat kita.

7. Bila anak sedih. Pagang mereka. Pujuk mereka. Wahai anak jangan sedih kita ada Allah. Allah sayang kamu wahai anakku…Allah jaga kita bila kita jaga perintah Allah..

8. Bila anak mendapat nikmat. Best tak aiskrim ini. Siapa beli. Ayah. Siapa bagi kamu wahai anakku. Allah yang bagi. Baik tak Allah. Baik Allah. Sedapnya. Siapa bagi sedap. Allah bagi sedap..terima kasih Allah.

9. Bila anak menangis takut hantu. Wahai anakku ,Allah jaga kamu wahai anakku..hantu semua tak boleh buat apa. Jin, syaitan, pocong, hantu gigi, hantu durian tiada kuasa
ALLAH Maha kuasa. Kita ada Allah.

10. Masa keluar rumah ajar anak doa. Ya Allah saya serahkan segala urusan kepadamu. Saya tak boleh buat apa-apa melainkan dengan kuasa kau Ya Allah.

11. Bila anak nak bertengkar dengan adik beradik atau kawan-kawan. Wahai anakku bila kita memberi, Allah akan ganti dengan sesuatu yang lebih baik…

12. Anak nak jadi princess..jadi super power.. wahai anakku, nak terbang dalam syurga tak..nak terbang kena pakai tudung macam umi..cantik. dalam syurga leh jadi princess…nanti kita sekeluarga ,masuk syurga.

13. Wahai anakku, ayah dan umi sangat sayang kamu kerana Allah.
Sangat sayang kamu. Allah sayang kamu lebih dari segalanya.

14. Wahai anakku kamu kena kenal Nabi saw. Dia sangat sayang pada kita..Dia sayang kita. Hanya dengan sunnah kita berjaya dunia dan akhirat.

15. Bila anak nak sesuatu ajar minta pada Allah. Ayah, saya anak mainan. Minta dengan Allah wahai anakku.Nanti Allah bagi insyaAllah. Atau Allah beri dalam syurga.

16. Ya Allah nak mainan..ya Allah..sukanya anak kecil berdoa. Mereka tiada dosa. Ajar mereka juga doa ya Allah hidayat. Ya Allah beri kami dan 7 bilion manusia hidayat.

17. Jika anak buat salah. Tegurlah dengan kasih sayang dan hikmah walaupun tegas. Kerana ketika Musa as kalimullah berjumpa Firaun. Allah perintahkan supaya berlemah lembut dengan firaun. Kita tidak wara’ macam Nabi Musa. Dan anak kita tidaklah seperti firaun..Insya Allah anak kita jadi orang paling mulia dan percakapannya jadi lunak didengari. Kerana dengan menjaga lidah dan banyak sujud kepada Allah, seseorang itu dimuliakan oleh Allah

18. Nabi saw manusia terbaik dan sempurna tetapi tidak pernah mengherdik anak-anak yang dekat dengannya. Semuanya dibesarkan dengan suasana kasih sayang. Sehingga bila mereka remaja dan dewasa mereka telah bawa kebaikan pada dunia.

19. Minta maaflah pada anak-anak jika kita salah. Anak-anak akan mudah dapat sifat Nabi saw. Orang lain buat salah, tapi Nabi saw rasa bertanggungjawab. Mudah mengaku salah dan membetulkan kesilapannya.

20. Ya Allah sayangilah kami suami isteri, ibubapa dan anak-anak kami. Jadikan anak kami Daie, hafiz, alim, orang yang kau sayangi dan jaga solat…Orang yang hidupkan sunnah Nabi saw dengan ikhlas…


Susah Senang Isteri Kerja Frontliners. Suami Ni Kongsi Cabarannya Tapi Inspirasi!

Rumahtangga ni mudah aje nak bahagia. Tipnya simple, suami isteri jangan berkira. Suami dan isteri rela hati melakukan urusan rumahtangga bersama-sama.

Sikap tolak ansur inilah menjadikan rumahtangga kekal biarpun memerlukan banyak pengorbanan.

Begitulah yang dilalui oleh lelaki ini, saudara Zaidi menerusi facebook, berkongsi kisah cabaran menguruskan rumahtangga setelah isteri tersayang bekerja sebagai frontliners.

Bukan calang-calang lelaki sanggup menggalas tugas bagaikan seorang ‘ibu’ menguruskan anak-anak pada masa yang sama perlu bekerja.

Nyata, ia perlukan banyak pengorbanan dan kasih sayang yang utuh buat keluarga agar hidup bahagia.

Ikuti kisah inspirasi ini.

Dah siap sedia ka yg nak cari bini nurse tu?

Penah tido dalam keta tempat bini keja masa mikael kecik sbb dia tak isap botol ,senang nk bagi susu..masa dia demam kami 3 beranak tdo bawah meja kat bilik makan tempat keja bini aku.

Anak yg sulong dulu selalu bwk ronda2 dalam keta masa bini keja malam ,pukul 2 pagi pun penah sbb dia xnak tido dlm rumah,panas..ya la dulu xmampu beli aircond dalam keta baru dia tido..penah juga bwk g tido di lobi hotel hahahahaha

Berhenti keja sebab anak pun pernah bro..sbb utamakan jadual kerja bini dan jaga anak.

Alhamdulillah anak dah besAr makin lega sikit,disebabkan pengalaman yg dah ada ni,tak kekok dah utk anak ke 3..tambahan pulak anak ke 3 ni mcm ok skit tak byk ragam

Alhamdulillah byk benda yg dipelajari dari dugaan ni ..terhutang budi kat pengasuh sbb paham kerja kami kadang2 ambik malam…

Alhamdulillah rezeki bertambah2 untuk anak2

Sumber: Zaidi


Berebutlah Jaga Orang Tua. Jangan Disebabkan Harta Tak Seberapa, Kita Adik Beradik Bergaduh, Bermasam Muka.

Sejak kecil kita diberikan kebahagiaan oleh ibu bapa, manakala adik beradik pula didik supaya saling kasih sayang dan bergaduh semasa sendiri. Bak kata, abang jaga adik, adik  sayang abang kakak. Justeru lahirlah sebuah keluarga bahagia.

Namun, hanya disebabkan harta pusaka ajer, ada segelintir ahli keluarga mula bermasam muka. Hubungan adik beradik mula renggang.

Sebagaimana perkongsian ini, peringatan buat kita bahawa, usahlah berebut harta ibu bapa, tetapi berebutlah untuk menjaga orang tua ketika mereka masih hidup. Selain itu, usahalah cari harta atau aset sendiri, jangan mengharap harta pusaka yang tidak seberapa!

Ikuti perkongsian ini.

Pesan kat adik-beradik kita..

Bila dah besar, dah ada kerja, dah ada pendapatan, dah ada duit, cari harta sendiri..beli rumah, beli tanah, beli aset..

Bagi ada harta dengan nama sendiri.

Jgn direbutnya tanah sekangkang kera dikampung tu nnti.. jgn disebabkan harta tak seberapa itu, kita adik beradik bergaduh, bermasam muka.. bertelagah..

Tak guna…

Kita ni sulung ke, kita ni lelaki ke, nanti bahagian kita lebih dari adik beradik yg lain ke, jgn fikir, jgn berharap.. jgn letak target yg kita nak rumah, kita nak tanah, kita nak kebun atau kita nak harta..

Jangan..

Sebab nanti bila tak dpt, kita mula la nk marah, nk bergaduh dan nak menuntut.. walhal ketika “harta” tu ada, bukan kita yg jaga, bukan kita yg usahakan, bukan kita yg berbakti…tup² bila harta tu dh tiada pemiliknya, kita nak sgt² “hak” kita…

Hak apa yg kita nak?
Hak apa yg kita tuntut?
Kita berhak ke?

Usaha sendiri utk kumpul harta sendiri tanpa perlu meletakkan harta pusaka sebagai matlamat kita, cita² kita…yg lebih utama ialah menjaga ibubapa kita, baik sihat mahupun sakit tanpa perlu mengharapkan apa² dari mereka…

Ini tak, kita buat mereka seperti bola..sekejap pass sana, sekejap pass sini.

Kita sebagai anak yang perlu bagi “sesuatu” kpd org tua kita dan bukannya menunggu dan berebut “sesuatu” hasil penat lelah mereka..

Kalaulah kita berebut menjaga org tua kita sebagaimana kita berebut harta pusaka, mesti untung orANg tua kita kan.

Tapi banyak yang jadi bodoh dan hilang akal hanya disebabkan sesuatu yg bernama “harta pusaka”.

Time sakit tak nak jaga, time dah tiada datang menuntut pula.

Moga kita muhasabah dengan peringatan ini.

Kredit: Shahros


Terasa Nak Masak Sayur Sawi, Petik Je Beberapa Helai. Mudahkan? Sebelum Tu Hadam Cara Nak Tanamnya!

Menanam sayur-sayuran boleh dijadikan antara aktiviti yang menarik untuk dilakukan bersama keluarga bagi mengisi waktu senggang. Tambahan pula melalui aktiviti ini, akan memberi ruang untuk hubungan keluarga menjadi lebih erat.

Untuk itu, ketahui dahulu cara menanam sayur sawi dan apabila sudah boleh dituai dapatlah seisi keluarga menikmati hidangan sayur yang ditanam sendiri.

Teknik tanaman sayu sawi ini dikongsikan oleh Azuan Abdullah. Jom semak.

Umur sawi ni genap 30 hari lepas tanam. Saya tanam masa anak benih umur 14 hari lepas semai. Ada 7 pasu semuanya. Cukupla untuk keluarga kecil kami.

Dalam tempoh sebulan ni, dah 2 kali saya ambil daunnya. Kali pertama ambil letak dalam mee rebus. Kali kedua pula untuk buat kue tiaw goreng.

Sebab tu saya suka tanam sawi jenis ni, bila nak guna tak perlu cabut dengan pokok-pokok. Cukup sekadar kita ambil 3-4 helai daun yang paling luar sahaja.

Masa kawan nak bagi benih tempoh hari, beliau cakap sawi ni tak akan berbunga dan boleh capai berat 1 kg untuk 1 pokok.

“Ya ke soal saya balik. Okey, ambil benih ni dan cuba tanam sendiri. Nanti tengok hasilnya macam mana? Betul atau tak yang macam aku cakap, balas kawan saya dengan suara yang sedikit kuat. Relaks la. Aku tanya je. Tak kan tu pun dah hangin bro. Hihi Okey. Mari benih sikit, aku nak suruh anak aku tanam,” balas saya

Ni cara-cara saya tanam sawi dalam pasu

1. Guna pasu saiz 12″ × 12″. 1 pokok 1 pasu. Lagi besar lagi elok.

2. Masukkan tanah campuran ke dalam pasu. Kuantititnya 3/4 dari saiz pasu.

3. Tiga hari sebelum tanam, buat lubang lebih kurang 6 inci dalam pasu. Lepas tu letak 10 gram baja “lapik”. Saya guna baja NPK 15:15:15.

4. Lepas letak baja, kambus semula lubang tadi. Lepas tu siram dengan 1 liter air dan biarkan 3 hari.

5. Masa nak tanam tu , gali lubang lebih kurang 2-4 inci dan tanam. Lepas tanam siram dengan sedikit air. Yang tanam sawi ni anak ke 2 saya, Muhammad Aqeel.

6. Siram dengan air baja strong (NPK 12:12:36 + Mikro) pada hari ke tiga lepas tanam. Siram 1 liter 1 pasu. Kadar pencairannya adalah 1 gram baja strong + 1 liter air.

7. Ulang langkah nombor 6 setiap 3-4 hari sekali.

8. Sembur dengan kawalan perosak pada hari ke 3 lepas tanam. Saya sembur dengan racun organiik buatan sendiri, formulasi untuk kawalan serangga. Nisbah penggunaannya 1 ml racun organic + 2 ml cuka kayu + 1 gram baja strong + 1 liter air.

9. Ulang langkah 8 sekali seminggu

10. Sawi jenis ni kita boleh ambil daunnya seawal 20 hari lepas tanam. Caranya kita potong 2 -3 daun yang paling luar @ paling besar. Tak perlu potong atau cabut dengan pokok-pokok. Untung kan.

Kaedah ni tidak terhad tanam dalam pasu sahaja. Sahabat boleh guna tong cat, polybag, bekas polisterine, bakul buah, petak tanaman atau apa-apa bekas yang sesuai dengan kawasan rumah kita. Yang penting ianya senang untuk kita urus dan boleh jimatkan kos.

Berkebun dapur ni seronok tau, boleh jadi terapi minda dan hilangkan stress. Untung lagi sebab kita dapat jimat duit dapur dan dapat makan sayur fresh yang bebas dari racun kimia.

Tolong kongsikan ilmu ni pada yang lain SEBAB mungkin ianya akan sangat berguna untuk mereka juga.


Bina Rumah Tangga, Kena Faham Nasihat Dalam Al Quran. Deep Perkongsian Ni!

Sedikit nasihat rumahtangga dan panduan dari Al-Quran dan Sunnah. Semoga bermanfaat untuk yang telah bernikah dan bakal bernikah ataupun tak mahu bernikah.

Perkataan yang jangan mudah dilafazkan dalam rumahtangga oleh suami kepada si isteri;

1. “Kamu derhaka”
2. “Kamu nusyuz”
3. “Saya ceraikan kamu”

.

Perkataan yang jangan mudah dilafaz oleh si isteri kepada suami kerana ramai wanita ke neraka kerana kufur kepada suami (tidak mensyukuri nikmat pemberian suami) dengan kata-kata seperti;

1. “Awak TAK PERNAH BELI benda untuk saya”
2. “Awak TAK PERNAH BUAT untuk saya”
3. “Awal SELALU MACAM INI”
4. “Saya nak minta cerai dari awak”

Suami sebagai nakhoda kapal perlu tenang memandu kapal dan anak kapal ke destinasi. Kejayaan besar bagi iblis ialah berjaya memisahkan suami dan isteri.

Akad nikah itu ‘transfer of responsibility’ dari si ayah perempuan kepada si lelaki yang bakal bergelar suami. Bukan keseronokan malam pertama yang perlu dibayangkan tetapi malam pertama di alam kubur dan di padang mahsyar andai gagal mengemudi nakhoda sesuai dengan tuntutan agama.

Renungkan Surah An-Nisa 4 ayat pertama yang sering dibaca dalam khutbah nikah;

“Wahai sekalian manusia! Bertaqwalah kepada Tuhan kamu yang telah menjadikan kamu (bermula) dari diri yang satu (Adam), dan yang menjadikan daripada (Adam) itu pasangannya (isterinya – Hawa), dan juga yang membiakkan dari keduanya – zuriat keturunan – lelaki dan perempuan yang ramai.”

1) “Dan bertaqwalah kepada Allah yang kamu selalu meminta dengan menyebut-yebut namaNya,”

2) “serta peliharalah hubungan (silaturrahim) kaum kerabat;”

3) “kerana sesungguhnya Allah sentiasa memerhati (mengawas) kamu.”

Bagaimana dengan Nusyuz? Nusyuz sahaja terus cerai ke? Tidak!

Nusyuz sekalipun ada tatatertib yang telah digariskan dalam islam bukannya terus melafazkan cerai begitu. Dalam surah an-Nisa 4 ayat 34;

“Kaum lelaki itu adalah pemimpin dan pengawal yang bertanggungjawab terhadap kaum perempuan, oleh kerana Allah telah melebihkan orang-orang lelaki (dengan beberapa keistimewaan) atas orang-orang perempuan, dan juga kerana orang-orang lelaki telah membelanjakan (memberi nafkah) sebahagian dari harta mereka.”

“Maka perempuan-perempuan yang soleh itu ialah yang taat (kepada Allah dan suaminya), dan yang memelihara (kehormatan dirinya dan apa jua yang wajib dipelihara) ketika suami tidak hadir bersama, dengan pemuliharaan Allah dan pertolonganNya.”

1) “Dan perempuan-perempuan yang kamu bimbang melakukan perbuatan derhaka (nusyuz) hendaklah kamu menasihati mereka,”

2) “dan (jika mereka berdegil) pulaukanlah mereka di tempat tidur,”

3) “dan (kalau juga mereka masih degil) pukulah mereka (dengan pukulan ringan yang bertujuan mengajarnya).”

4) “Kemudian jika mereka taat kepada kamu, maka janganlah kamu mencari-cari jalan untuk menyusahkan mereka.”

“Sesungguhnya Allah Maha Tinggi, lagi Maha Besar.”

Andai selepas dinasihati tetap ingkar, maka Allah perintahkan lelaki untuk bersabar dalam surah an-Nisa 4 ayat 19, kalau LELAKI tak mampu nak bersabar, maka ceraikan dengan cara baik bukan bertujuan menyusahkan mereka.

“Dan bergaulah kamu dengan mereka (isteri-isteri kamu itu) dengan cara yang baik. Kemudian jika kamu (merasai) benci kepada mereka (disebabkan tingkah-lakunya,”

1) “janganlah kamu terburu-buru menceraikannya), kerana boleh jadi kamu bencikan sesuatu, sedang Allah hendak menjadikan pada apa yang kamu benci itu kebaikan yang banyak (untuk kamu).”

Nabi Sallalahu Alaihi Wasalam bersabda;

“Janganlah seorang Mukmin membenci istrinya yang mukminah. Jika membenci satu perangai darinya, ia menyukai perangai lain (yang baik) darinya.”
(HR Muslim No 1469)

Didoakan kepada semua pasangan dan bakal pasangan berbahagia dan carilah ilmu rumahtangga dari Al-Quran & Sunnah dan jadikannya panduan dalam kehidupan.


“Nak Ajar Anak Belajar Baca Bukan Bermula Dengan Buka Buku Dan Kenal ABC, Tetapi Bermula Dengan Sensory.” Deep Perkongsian Pengiat Industri Pendidikan Awal Kanak-Kanak Ini

Memang bangga bila ada ibu bapa share anak mereka pada usia empat dan lima tahun dah pandai membaca. Siapa yang tak bangga kan. Namun, berlainan pula pandangan Pengiat Industri Pendidikan Awal Kanak-Kanak, Puan Azlina Johari atau dikenali sebagai Teacher Ina yang beranggapan, ibu bapa tak perlu jadi panik jika anak masih belum menguasai kemahiran membaca. Baginya nak ajar membaca kena dahulukan sensory. Nak tahu kenapa. Baca perkongsiannya.

_________________________________________________________________

Dah akhir-akhir tahun, saya banyak dapat soalan tentang anak tak membaca lagi.
Panik button is on..

Pembelajaran adalah PROSES. Nak belajar baca bukan bermula dengan bukak buku dan kenal ABC. Bermula dengan sensory. Anak tu dah boleh galloping ke. Kemudian Dah boleh motor skill halus ke?.. Sensory motor.. Lepastu perceptual motor… Boleh urus diri ke.. Maksudnya boleh ke toilet sendiri bila nak buang air…

Eh apa kaitannya?
Salah satu sensory yg jarang disebut interoception.. Sensory ke 8..rasa dalaman.. Jadi bila kanak-kanak dah mula alert dgn apa yg patut dia buat.. Maksudnya daily living skil anak tu dah bule buat..

Then baru anak tu bersedia nak baca ke kira ke tanpa kita perlu risau akan terjadi gangguan emosi..
Drilling membaca sebelum otak sedia menerima.. Mcm keluarkan kek dari oven sblm dia masak.. Dia akan mendap dan sgt susah nak betulkan.. Sbb sgt fragile.

Emosi sesuatu yg kita susah nak nmpak dan nilai tapi plg mempengaruhi dlm kejayaan hidup akan dtg.. Jgn kata ‘takpe, nanti dah besar oklah emosinya’ sbb semakin besar semakin kecelaruan emosi tu berat. Mcmana mereka nak menjdi remaja yg empathy kalau sifat empathy mmg xde dlm diri mereka..

PROCESS mengenali empati tu xterjadi.. Sbb tulah kdg2 kita musykil, mcmana terdpt sebilangan individu yg tanpa rasa bersalah bunuh kucing sbb kita xkan tergamak.. Apa yg kita rasa individu tu xrasa kerana mereka tak lalui proses sama mcm kita…

Ia adalah PROSES wahai mami dadi cikgu sekelian.

Ye sy boleh bg tips nak baca.
Tapi PROCESS nya yg menjadikan anak anda menjadi ‘pembaca yang sihat’ atau ‘pembaca yang kecelaruan perkembangan’..
Tiada short cut.. PROSESS adalah sesuatu yang WAJIB mereka lalui..

Jika anda memilih utk beri peluang anak bermain/explore/no gadget/tidak overprotective /no drilling/2way communication.. Insyallah mereka akan jd ‘pembaca yang sihat mental’..

PROCESS is the word.. Peka terhadap PROSES apa yg kita dedahkan kpd anak2 kita… Mslh atau kelebihan adalah dari PROSES itu.

Teacher INA
Tfa playschool founder
Tfa playgroup sensory park founder


Bila Sekolah Bakal Dibuka. Ini Pesanan Deep Guru.

Pesanan “Deep” untuk cikgu

Ramai yang terkejut membaca kenyataan seorang guru terhadap SOP yang bakal dilaksanakan ketika murid mula bersekolah nanti.

1. Alah bisa tegal biasa

Jika kita belum lagi berkorban dan berjuang, usah kita bayangkan keperitannya. Taqdir Allah Belum tentu sama dengan apa yang kita fikirkan. Harungi dulu, rasa sendiri dengan batang tubuh, kemudian buatlah pertimbangan.

Susuli setiap tindakan dengan niat yang ikhlas kerana Allah. Suburkan semangat ingin membantu, memudahkan urusan orang lain dan meringankan beban “Abah”, bukan kerana memenuhi arahan majikan semata-mata.

2. Kita tidak berbeza dengan profesion yang lain

Sijil yang berjela-jela dan pangkat yang bertingkat-tingkat bukan ukuran ilmu yang kita ada. Jangan terlalu bangga kita belajar lebih tinggi dari orang lain, jangan rasa kita lebih hebat kerana miliki kepakaran yang pelbagai, jangan rasa sombong dan angkuh dengan anugerah yang berderet-deret…ia seperti fatamorgana, ada tetapi sebenarnya tidak bermakna jika ia menjadi penyebab rosaknya amal dan kerja buat kita.

Terimalah hakikat, ilmu yang paling bermakna dan mahal dalam hidup kita ialah pengalaman.

Rebut peluang, ruang dan kepercayaan yang diberikan. Tunjukkan Kematangan kita dalam setiap tindakan atau kata-kata. Jangan emosional dan hilang pertimbangan terutama apabila membahaskan isu-isu yang berkaitan dengan tanggungjawab seorang guru. Ia terlalu berat dan apa yang kita sumbangkan hari ini tidak setanding dengan pengorbanan rakan-rakan yang berada di P1, P2 dan P3.

3. Out Spoken biar berilmiah

Ruang untuk kita bercakap dan meluahkan di sosial media memang terbuka luas, tidak ada jawatankuasa yang dapat menapis dan menolak pernyataan kita. Berhati-hatilah, jangan sampai tersingkap kedangkalan ilmu, pemikiran, adab dan akhlak yang kita miliki.

” kita jaga sesama kita” semua guru mewakili institusi, guru juga adalah duta dan cerminan generasi akan datang. Guru yang terdidik melahirkan generasi yang menghargai dan tinggi sifat Ketaatannya.

4. Public figure

Menyandang title guru automatically kita menjadi public figure. Apa yang kita cakap, kita buat, kita luahkan, kita bahaskan, kita pertahankan, semuanya akan diambil serius oleh pelbagai pihak terutamanya Kementerian, profesional pelbagai bidang, murid, bekas murid dan ibu ayah mereka. Walaupun kita hanya guru biasa.

Ayuh kawan-kawan,

Bangunkan semangat diri, buang jauh-jauh perkara negatif yang merasuk pemikiran kita.

Nak cemerlang dalam hidup jangan mencipta alasan kerana daripada alasan yang kita pupuk akan membunuh semua peluang yang sepatutnya kita dapat.

Kredit: Aminah Mat Yusoff


“Mak Dah Pergi Dulu. Bapa Inilah Kekuatan Buat Diriku.” Sedih Kesihatan Ayah Semakin Merosot, Ebit Lew Mohon Titip Doa!

Umum mengetahui akan kesibukan pendakwah bebas, Ebit Lew dalam melunaskan urusan membantu mereka yang memerlukan. Biarpun terpaksa meninggalkan anak dan isteri, namun sebagai ketua keluarga, beliau tidak pernah mengabaikan keluarga.

Demikian juga perhatian kepada ayahnya yang kini semakin uzur. Terbaru, Ebit menerusi laman instagramnya memuat naik kondisi kesihatan ayahnya yang semakin merosot dan hanya mampu terlantar di katil sahaja.

Doakan yer. Semoga bapa saya sihat sentiasa. Dah 3 bulan ni kesihatannya merosot. Tak boleh makan sangat dan tak gerak kemana-mana. Atas katil jer. Rindu ayah teramat sangat. Seorang ayah yang kerja siang malam. Tak reti berehat dari muda demi keluarga. Hidupnya bahagia memberi sesuatu buat isteri dan anak-anak.

Tulis Ebit lagi, situasi ayahnya kini benar-benar membuatkan dia sedih dan gelisah. Dalam masa yang sama, beliau memohon orang ramai menitipkan doa buat kesihatan ayahnya kembali pulih.

Seorang ayah yang lupa dirinya. Dimata dan hatinya hanyalah kebahagiaan buat isteri dan anak-anak. Hari-hari bercinta dengan mak. Menghargai mak macam remaja bercinta. Melihat dirinya sakit membuat hati saya amat sedih dan gelisah.

Ya Allah berilah kesihatan buat bapa. Berilah semangat dan kekuatan buat dirinya. Saya berada disini sekarang asbab doa dan kasih sayang ibu dan bapa saya ini. Mak dah pergi dulu. Bapa ku inilah kekuatan buat diriku.

Menerusi ruangan komen, rata-rata selebriti dan warga maya menitipkan doa buat ayah Ebit sambil meminta beliau bersabar dengan dugaan tersebut.


Adik Kahwin, Yana Samsudin Kongsi 8 Tip Rumah Tangga, Patutlah Sweetnya Je Pasangan Ni

Pernikahan adalah bukti cinta yang disulam iaitu menuju kebahagiaan. Apabila sudah mendirikan rumah tangga, pasti banyak lagi perjalanan yang perlu ditempuhi dan pasangan.

Jadii perlulah sentiasa cekal dan tabah agar rumah tangga yang dibina akan kekal harmoni hingga hujung hayat.

Menarik dengan perkongsian terbaru pelakon, Yana Samsudin menerusi instagramnya mengenai tip rumahtangga sempena perkahwinan adiknya.

Ibu  kepada dua cahaya mata itu berkongsi 8 tip kebahagiaan yang membuatkan wargama maya memuji sikapnya dan ada juga mengucapkan terima kasih berkongsi amalan.

Ini lah 8 resipi akak nak bagi ko dik. Malas nak cakap nanti ko lupa. Agak2 nak lupa ko baca je post aku berkali kali nanti hahahah.

Guna Diplomasi & demokrasi dalam melayari rumah tangga dengan sebaiknya.

1-Sentiasa solat berjemaah. Ko akan faham apa maksud aku ni. Lepas solat, kongsilah doa korang bersama. Jangan malu. Kalau suami segan jadi imam , belajar lah sama sama sempurnakan sehari demi sehari..

Cantum kan doa kalian supaya sehaluan matlamat dan apa yang korang minta pada Allah hal dunia & akhirat.

2-Syura – nak dapat kan persetujuan mesti ada syura /mesyurat. Di galakkan setiap malam seperti “pillow talk” atau paling kurang seminggu sekali. Hal hati ke hati, ekonomi ke, perjalanan esok hari ke atau hal anak2 & banyak lagi.

3- Tanggungjawab suami dan isteri .kena tahu tanggungjawab masing masing. Antaranya Hal Nafkah atau hal hal lain kena buat tanggungjawab masing masing.

4- Merajuk jangan lama lama. Jangan biar lama lama dan cepat lah peluk pasangan jika merajuk.. pastu tanya lah kenapa terasa. Tanya je pun bukan kena bayar pun…. haaa gitew..

Yang merajuk, bagitau je terus terang apa yang di rasa, simpan2 buat apa bukan kita boleh baca fikiran orang lain. Fikiran & perasaan sendiri pun kadang2 confuse lagi lah nak faham orang lain dalam
masa yang singkat. Takda makna nyaaa dik oiiiii..

Pastu bila dah bagitau merajuk pasal apa tu, kalau betul ada kekhilafan ambik luahan tu dan perbetul kan keadaan pastu jangan le buat lagi.. kalau berulang ulang benda sama , siapa pun akan menyirap.

5- sentiasa alert perubahan pasangan masing masing. Supaya senang kita nak kenal. Awal tu kena adapt sebab baru hidup bersama.

6- sentiasa tanam sifat nak bantu pasangan . Masing masing mesti ada perasaan ini. Jangn sebelah pihak je . Berebut lah nak hulurkan bantuan antara satu sama lain.

Nampak suami tercari cari tanya dan bantu cari. Kalau isteri nak angkat barang tu, suami ternampak cepat2 lah bantu angkat dulu.

7. Berlaku Adil pada tempatnya dan sepatutnya. Sama rata mesti di aplikasikan, isteri perlukan perhatian , kena bercakap lah. Tak kan nak dengar sebelah pihak ie kan…
mesyuarat nak dapat kan keputusan yang adil. Di persetujui 2 belah pihak.

8.Kebebasan, jangan lah mengongkong sangat.
Suami nak tengok ho pun tak boleh, nak keluar pun tak boleh. Isteri nak ada
“me time ” tidur siang sekejap pun tak boleh. Nak kentut sewenang wenangnya pun iadi masalah.. Eh semua tak boleh lah… jenuhhhh.

Maka, ini lah sebahagian tips yang akak boleh kongsi, akak pun dapat dari sendiri, mak abah & gabung pakar pakar osikologi rumah tangga. Guna lah .. elok ni….

Apa pun selamat pengantin baru semoga kekal bahagia hingga ke syurga! Amin…


Sebak! Chef Viral Dengan Senyuman Menangis Hiba Rayu Bantu Mangsa Gempa Bumi Di Turkiye

Selalunya kalau anda lihat di feed Instagram, ataupun Facebook mesti pernah terlihat video seorang chef yang murah dengan senyuman di mana setiap video yang dimuat naik olehnya pasti tidak akan lekang dengan senyuman di bibir.

Berikutan kejadian gempa bumi di Bumi Turkiye baru-baru ini, Chef selebriti, CZN Burak yang juga berasal dari Turkiye dilihat menangis teresak-esak susulan tragedi gempa bumi melanda bahagian tenggara negaranya dan sempadan Syria.

Menerusi satu ciapan IlmFeed di laman Twitter, difahamkan chef berusia 29 tahun itu menggesa pengikutnya di serata dunia bagi menghulurkan sumbangan supaya dapat meringankan beban mangsa yang terjejas.

“Chef Turki, CZN Burak yang popular dengan video masakan cerianya dilihat menangis apabila merayu orang ramai untuk tampil membantu dalam apa cara sekalipun,” tulis ciapan tersebut.

Meninjau di ruangan komen, ramai dalam kalangan warganet turut sebak melihat kesedihan Chef Burak apatah lagi tidak pernah melihatnya menangis meskipun dilaporkan menghidap sakit tumor otak sebelum ini.

Malah, segelintir individu turut mendoakan semua mangsa terlibat diberikan kekuatan dan pasukan yang membantu juga dipermudahkan urusan di sana.

Sementara itu, menerusi sebuah video dimuat naik di aplikasi TikTok, dia turut melakukan misi bantuan dengan membawa bekalan makanan dan barangan keperluan ke Hatay selain beberapa wilayah lain bersama pasukannya.

Sumber: Twitter IlmFeed, TikTok CZN Burak


“Tak Boleh Bayang Kahwin Awal, Lagi Ramai Anak.” Dr Sheikh Muszaphar Kongsi Umur Terbaik Berkahwin, Ini Reaksi Dr Halina!

Datuk Dr Sheikh Muszaphar, Angkasawan Negara ini mengakui beliau sedikit lewat membina keluarga apabila mendirikan rumahtangga pada usia 38 tahun manakala Dr Halina berusia 30 tahun.

Kini usianya sudah mencecah 49 tahun dan masih berusaha untuk membesarkan anak-anak yang kecil.

“Saya berkahwin pada usia 38 tahun dan Dr Halina berumur 30 tahun ketika itu. Sangat lewat kerana pelbagai sebab. Dan kini pada usia 49 tahun, saya masih berhadapan dengan keluarga membesar dengan anak-anak berlari sekitar rumah,” ujar beliau.

Malah, Dr Sheikh turut berpandangan bahawa  umur yang terbaik untuk berkahwin bagi seorang lelaki adalah pada usia 32 tahun dan wanita di usia 28 tahun.

“Saya sentiasa merasakan umur yang terbaik untuk berkahwin bagi seorang lelaki adalah pada usia 32 tahun , dan 28 tahun bagi seorang wanita.

“Pada masa itulah anda sudah stabil dari segi emosi dan kewangan, matang, dan berada di puncak karier anda.” Jelasnya lagi

Perkongsian tersebut mendapat reaksi Dr Halina.  Beliay turut meninggalkan komen dengan memberitahu mereka merancang untuk berkahwin sewaktu dia berusia 23 tahun. Namun, dia beranggapan Allah SWT mempunyai perancangan yang lebih baik.

We could have gotten married when I was 23 and you were 31. But Allah has a better plan. Cant imagine kalau dah kawin awal.. Sure lah lagi lah ramai anak.. Hahahahahaha…

Wargamaya turut  berkongsi pandangan dan meninggalkan komen pada perkongsian tersebut.


Mana Satu Stesyen Minyak Paling Best Ganjaran Kesetiaannya?

Bagi surirumah tangga sepenuh masa, hari persekolahan anak-anak bermakna ada satu lagi ‘pekerjaan’  baharu yang perlu dibuat.  Kerja yang dimaksudkan itu lain tak bukan adalah menghantar dan menjemput anak ke sekolah.

Tentunya sepanjang hari akan sekurang-kurangnya empat kali ulang alik.  Malah mungkin lebih daripada itu bila malamnya pula anak-anak ke kelas tuisyen.

Jadi cuba bayangkan berapa kerap pula anda perlu mengisi petrol kereta untuk urusan ini? Jadi mungkin ini masanya untuk anda memilih stesen minyak manakah yang paling best program kesetiaannya?

Melalui perkongsian daripada BijenMohd ada disenaraikan  hasil dapatannya berkenaan  program kad kesetiaan yang ditawarkan  di beberapa stesyen minyak.

Oleh itu jom semak,  untuk manfaat bersama.

BHP
RM1 = 1 mata
950 mata boleh menebus RM10 petrol

PETRON
1 liter = 2 mata (RON95)
1 liter = 3 mata (RON97)
3000 mata boleh menebus RM45 petrol
(Sebelum ini RM1 = 1 mata)

PETRONAS
1 liter = 3 mata
1000 mata boleh menebus RM10 petrola

SHELL
1 liter = 1 mata
1000 mata boleh menebus RM10 petrol

CALTEX
1 liter = 1 mata
1000 mata boleh menebus RM10 petrol

Pilihlah yang berkenan di hati.

Tipsnya, cari stesen yang banyak terdapat di kawasan anda dan juga di tempat yang anda selalu kunjungi.

Sumber : BijenMohd


”Cantik & Klasik Nama, Seindah Makna. Welcome Nur Khawla Soleha.” Selepas 7 Hari, Erni & Syamel Kongsi Nama Anak Perempuan

Setelah tujuh hari dilahirkan, Ernie dan suami berkongsi nama anak perempuannya itu kepada umum.

Memilih nama Nur Khawla Soleha buat puteri sulung, Ernie memuatnaik gambar  tangan mereka sekeluarga dan menitipkan kata doa buat anak kesayangannya.

Assalamualaikum. Welcome to the world, Nur Khawla Soleha. Semoga menjadi anak solehah Daddy dan Ibu, membesar dengan penuh keberkatan dan rahmat Allah swt. ❤

Rata-rata rakan selebriti dan warganet melahirkan rasa teruja dan memuji pilihan nama si kecil yang cukup indah.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Bila Ada Anak Perempuan Ramai, Cara Ibu Ini Ikat Rambut Anak Kembarnya Tarik Perhatian Warganet. Menarik!

Sejak arahan PKPB, kebanyakan aktiviti ahli keluarga banyak di habiskan di rumah. Begitu juga dengan anak-anak setelah arahan penutupan sekolah.

Selain melakukan homework yang disediakan oleh pihak sekolah, anak-anak juga dapat melakukan aktiviti santai bersama keluarga di rumah.

Bagitulah yang suasana santai yang dilakukan oleh seorang ibu ini, Sharla Rose. Momen bersama anak-anak duduk di rumah dijadikan aktiviti yang manis untuk dikenang.

Malah antaranya beliau mengikat rambut anaknya dengan gaya yang unik. Lebih menarik, semua anak-anaknya perempuan kembar dua dan triplet.

Ikuti perkongsiannya.

Aktiviti PKPB di rumah bersama anak, menarik!

Bila seorang nak, dua nak. Lepas tu 3 orang kecik tu pun nak. Ni la bila ramai gigirl. Ummi layankan je la. Nak rambut flower-flower.  Dah macam red indian pulak ummi tengok
Tak pe, ummi tengah free ni. Nama style rambut ni ialah ” sediakan payung sebelum hujan!

#ragamtwintriplet

SERAGAM SEMUA GAYA RAMBUT

KEMBAR TIGA

KEMBAR DUA

WOW, KREATIF!

KOMEN WARGANET

‘Rambut SOP.. bole jaga penjarakan sosial’

Jom buat! Aktiviti sesuai mak-mak buat bersama anak sempena penutupan sekolah. Selamat mencuba!


Kalau Anak Kurus Sangat, Ibu Sila Bagi Minuman Ni. Boleh Tambah Berat & Tenaga!

Ibu mana tak risau bila melihat keadaan bentuk badan anaknya yang kurus kering akibat tiada selera makan. Lagi-lagi sering kali pula ditegur oleh orang sekeliling berkenaan bentuk fizikal anak tersebut. “Kenapa kurus sangat anak kamu ni, tak kasi makan ke?”,  “Anak tak nak makan ke jadi macamtu?”, “Kesiannya tengok anak kamu ni, macam tidak cukup zat.” dan pertanyaan-pertanyaan ini terus sering didendangkan di telinga anda.  Akhirnya membuatkan kita sebagai ibu semakin bimbang dan tertekan.

Sewajarnya kita akan mencari penyelesaian agar anak yang sedang membesar dibekalkan dengan zat yang secukupnya. Salah satu caranya adalah dengan menyediakan minuman yang berkhasiat seperti mana resipinya telah dikongsikan oleh Puan Norliza ini.

Ikuti perkongsiannya untuk manfaat bersama!

Oh ya, selain itu tips ini juga sesuai untuk semua golongan, kaum lelaki dan kanak² yang mempunyai berat badan yang kurang pun sesuai mengamalkan, InsyaAllah. Seseuai juga diamalkan kepada ibu berpantang serta ibu mengandung yang merasakan diri mereka kurang tenaga

Kesemua bahan ini terlalu banyak khasiat, lebih² lagi ianya adalah makanan sunnah.

Bahan-bahan

Segelas susu

Sesudu besar kismis (kalau nak guna kurma pun boleh, tapi jangan campur kurma dan kismis)
* rendam 2jam

Sesudu besar badam
*rendam 6jam atau semalaman.

Sesudu kecil madu

Cara penyediaan:

2. Setelah sebati boleh tapis untuk minum, tapi saya suka tak bertapis sebab dapat rasa crunchy² badamnya.

3. Minum 2x sehari setiap hari.


“Lapar Katanya.” Wanita Ni Kongsi Insiden Anak Saudara Main “Phone” & ‘Pesan’ Makanan Lebih RM1,800!

Dengan perkembangan teknologi kini, segalanya boleh didadapti hanya di hujung jari sahaja. Cukup mudah dan menjimatkan masa. Namun, jika tidak dikawal boleh mengundang masalah pada pengguna.
Demikian yang dikongsikan oleh seorang wanita bila mana anak saudaranya yang masih kecil lagi ‘memesan’ pelbagai makanan menerusi aplikasi Foodpanda.

Alkisah last week punya cerita. Anak sedara sy, main handphone sy, then die order food panda! Order dari restoran mahal! Nasib baik food panda apps dlm phone bukan auto order. Kalau x, RM1800++ makanan sapai kat rumah. Berderau jantung tacik dia…nasib baik anak sedara kesayangan. Boy 5 tahun. Lapar katanya. Nak makan pizza.
Edited : pesanan utk ibu bapa sekalian..hati hati dgn anak vs apps food panda..ada yg cod je..hehehe.


‘Rindu Kasih’ Buat Ramai Geram Dengan Mak Mentua Macam Halijah. Ini Doa Untuk Lembutkan Hati Mentua

Penonton drama Rindu Kasih yang kini sedang trending lakonan Ummi Nazeera dan Izzue Islam pasti geram dengan watak ibu mentua kepada Salina (Ummi Nazeera) kan?

Pada yang dikurniakan mak mentua yang baik, penyayang dan bertimbang rasa, syukur alhamdullilah. Tapi pada yang direzekikan sebaliknya, anda harus banyak bersabar ya.

Takkan sepanjang masa, kita nak melawan kan? Bagaimana keluarga nak harmoni. Tetaplah bersabar kerana di sebalik kesabaran itu pasti ada hikmahnya.

Sentiasa cuba menjalinkan hubungan yang baik dengan mentua, anda boleh lakukan amalan ini untuk melembutkan hati ibu mentua.

1. Sabar Dan Sentiasa Doa Kepada Allah
“Allahumma taqabbal taubatil waghsil haubatii, wa ajib da’watii, wa tsabbit hujjatii, wa saddid lisaanii, wahdi qalbii, waslul sakhiimata shadrii.”

Maksudnya : Ya Allah, terimalah taubatku, hilangkan rasa khawatirku, jawablah doaku, teruskan ucapan benarku, arahkan hatiku kepada hidayah-Mu, dan lenyapkan kedengkian yang menyelubungi dadaku.

2. Doa Agar Pintu Hati Mentua Terbuka

Allaahumma musharrifal Quluub (sebutkan nama mertua), sharrif quluubanaa ‘alaa tho’ atika’.

Maksudnya : Ya Allah yang mengarahkan hati, arahkanlah hati-hati kami untuk taat kepadamu.

Artikel Berkaitan

3. Doa Agar DiKurniakan Rasa Cinta Dan Kasih Di Hati Mentua

Allahumma inni as aluka, bi haibati adhamatika, wabi sathwati jalaalika an taj’ala mahabbatii fii Qalbii (sebutkan nama mertua), wa alqil mahabbata wal mawad data fii Qalbihi wa aththifhu, alayya bi fadhlika Yaa Kariim.

Maksudnya : Ya Allah, sesungguhnya aku meminta kepada-Mu, berkah wibawa keagungan-Mu dan amukan keluhuran-Mu, agar Engkau jadikan kecintaan di dalam hati (sebutkan nama mertua). Dan resapkanlah kecintaan dan kasih sayang terhadapku di dalam hatinya. Dan cenderungkan ia padaku lewat anugerah-Mu, wahai Dzat yang Maha Mulia.

4. Tawakal
Allaahumma innaka antal azizul kabir. Wa anaa abduka adhdhoiifudzdzaliil. Alladzii laa haula wa laa quwwata illaa bika. Allaahumma sakhkhir lii…(sebutkan nama mertua) kama sakhkhorta firauna li musa. Wa layyin li qolbahuu kama layyantalhadiida li dawuda. Fa innahu la yantiqu illa bi idznika. Nashiyatuhuu fii qobdhatika. Wa qolbuhuu fi yadiKka. Jalla tsanau wajhik. ya arkhamar rakhimiin.

Maksudnya : Ya Allah, sungguh Engkau Maha Mulia Maha Besar. Sedangkan aku hamba-Mu yang sangat hina dina. Tiada upaya dan kekuatan keculi karena Engkau. Ya Allah, tundukkanlah… (sebutkan nama mertua) padaku, sebagaimana Engkau telah menundukkan Fir’aun pada Musa AS. Dan luluhkan hatinya untukku, sebagaimana Engkau telah meluluhkan besi untuk Daud AD. Karena sungguh dia takkan berbicara kecuali dengan izin-Mu. Ubu-ubunnya dalam genggaman-Mu, dan hatinya di tangan-Mu. Pujian wajah-Mu telah Agung, wahai yang lebih sayang para penyayang.

Semoga dengan mengamalkan doa-doa ini, hubungan anda dan juga mentua bertambah baik. Insya Allah

Mesti Baca :